qundao/data-zh-poetry huggingface dataset:
再答诸友五层楼之什用韵
作者：王渐逵
朝代：明

振衣千仞倚层楼，碧水丹厓翠一丘。归去烟霞犹两袖，别来风雨已三秋。心同每惜交游晚，老去空嗟岁月流。莫向炎荒怜僻地，扶舆清淑即中洲。每于闻见忆登楼，满目清溟失众丘。学溯程朱元是派，运逢唐宋已成秋。禅关了悟悲三昧，儒业词章自九流。却喜离明当午会，迩来文献属南州。
再答诸友五层楼之什用韵·其一
作者：王渐逵
朝代：明

振衣千仞倚层楼，碧水丹厓翠一丘。归去烟霞犹两袖，别来风雨已三秋。心同每惜交游晚，老去空嗟岁月流。莫向炎荒怜僻地，扶舆清淑即中洲。
再答诸友五层楼之什用韵·其二
作者：王渐逵
朝代：明

每于闻见忆登楼，满目清溟失众丘。学溯程朱元是派，运逢唐宋已成秋。禅关了悟悲三昧，儒业词章自九流。却喜离明当午会，迩来文献属南州。
出都门
作者：王渐逵
朝代：明

高台落照问归津，击剑悲歌独怆神。旅邸风尘非昔日，中原豪杰更何人。联舟会有南宾雁，候径应逢故国春。四百峰头孤月在，梅花开遍酒如薰。
刘颐斋道人歌
作者：王渐逵
朝代：明

颐斋道人性冲泊，萧然远慕桑柴风。有时幅巾去入社，脱纵世外凌孤鸿。吟诗不作烟火气，遣兴每陟罗浮宫。何当共约飞云顶，三峰上界看鸿濛。
初访中洞山八咏
作者：王渐逵
朝代：明

代纪皇明传胜异，游当春日陟崔嵬。灵光自直南离盛，瑞气多从午会开。题石即为王子洞，寻源堪筑右溪台。吾儒真乐堪如此，招隐移文莫浪猜。绝壑冥冥混大清，回峰矗矗似增城。云嘘雾沃多储怪，斗运神驱共效灵。欲向洞天重作记，直从南极故开扃。人生自尔淹闻见，雁荡罗浮亦浪名。苍盘翠磴郁玲珑，浑沌何年此幻空。狐兔不知潜莽穴，山灵应为惜奇踪。表章名胜君无负，落寞荒丘我自容。便欲编茅同结搆，他年中洞看高峰。石燕霏霏拂洞前，青莲朵朵相新妍。苍鼯采鹝怪人语，木魅岩魈窥客筵。山中酒熟是何代，石上桃开非昔年。犹恨花源徒陟迹，至今传者武陵仙。可怜孤岛绝尘寰，索隐探奇快一攀。自有灵岩开此日，信知中洞是名山。层峦合拥神仙窟，上界多留虎豹关。愧却廿年贪远胜，空歆图像向人间。濛濛霏霭净游尘，语燕流莺次第新。尊酒况逢寒食候，祫衣初试舞雩春。云封石室巉巉翳，雾拥莲峰个个峋。千载赤坭山下路，是谁曾此识清真。窅然虚境即天台，紫府仙都遍访来。樵父渔郎深不到，碧桃琪树静相开。千年果熟猿空守，万壑苍松鹤几回。已许仙灵为洞主，玉关云窦莫封苔。苍茫云树暗晴宵，碧涧丹梯跨石桥。永日烟花还共媚，早时尘梦迥全消。游人自是情相隔，真境由来路不遥。从此山中更栖隐，只将吾道付渔樵。
初访中洞山八咏·其一
作者：王渐逵
朝代：明

代纪皇明传胜异，游当春日陟崔嵬。灵光自直南离盛，瑞气多从午会开。题石即为王子洞，寻源堪筑右溪台。吾儒真乐堪如此，招隐移文莫浪猜。
初访中洞山八咏·其七
作者：王渐逵
朝代：明

窅然虚境即天台，紫府仙都遍访来。樵父渔郎深不到，碧桃琪树静相开。千年果熟猿空守，万壑苍松鹤几回。已许仙灵为洞主，玉关云窦莫封苔。
初访中洞山八咏·其三
作者：王渐逵
朝代：明

苍盘翠磴郁玲珑，浑沌何年此幻空。狐兔不知潜莽穴，山灵应为惜奇踪。表章名胜君无负，落寞荒丘我自容。便欲编茅同结搆，他年中洞看高峰。
初访中洞山八咏·其二
作者：王渐逵
朝代：明

绝壑冥冥混大清，回峰矗矗似增城。云嘘雾沃多储怪，斗运神驱共效灵。欲向洞天重作记，直从南极故开扃。人生自尔淹闻见，雁荡罗浮亦浪名。
初访中洞山八咏·其五
作者：王渐逵
朝代：明

可怜孤岛绝尘寰，索隐探奇快一攀。自有灵岩开此日，信知中洞是名山。层峦合拥神仙窟，上界多留虎豹关。愧却廿年贪远胜，空歆图像向人间。
初访中洞山八咏·其八
作者：王渐逵
朝代：明

苍茫云树暗晴宵，碧涧丹梯跨石桥。永日烟花还共媚，早时尘梦迥全消。游人自是情相隔，真境由来路不遥。从此山中更栖隐，只将吾道付渔樵。
初访中洞山八咏·其六
作者：王渐逵
朝代：明

濛濛霏霭净游尘，语燕流莺次第新。尊酒况逢寒食候，祫衣初试舞雩春。云封石室巉巉翳，雾拥莲峰个个峋。千载赤坭山下路，是谁曾此识清真。
初访中洞山八咏·其四
作者：王渐逵
朝代：明

石燕霏霏拂洞前，青莲朵朵相新妍。苍鼯采鹝怪人语，木魅岩魈窥客筵。山中酒熟是何代，石上桃开非昔年。犹恨花源徒陟迹，至今传者武陵仙。
初访玉蕊岩并序
作者：王渐逵
朝代：明

云霞辉映共翛然，玄圃瑶台别有天。野老漫游嗟昔日，天孙工织想当年。荒原念尔深藏久，璞玉何人为献先。愧我孤怀共岑寂，不将杯酒慰芳缘。碧水丹厓少华天，暖风晴日静风烟。曲肱旧识华胥世，漫笔新题嘉靖年。中洞已看通井闬，青莲时得近文贤。闲来细数湖山志，品次应居锦石前。
初访玉蕊岩并序·其一
作者：王渐逵
朝代：明

云霞辉映共翛然，玄圃瑶台别有天。野老漫游嗟昔日，天孙工织想当年。荒原念尔深藏久，璞玉何人为献先。愧我孤怀共岑寂，不将杯酒慰芳缘。
初访玉蕊岩并序·其二
作者：王渐逵
朝代：明

碧水丹厓少华天，暖风晴日静风烟。曲肱旧识华胥世，漫笔新题嘉靖年。中洞已看通井闬，青莲时得近文贤。闲来细数湖山志，品次应居锦石前。
别伦右溪诸君乡回夜泊大观桥有感
作者：王渐逵
朝代：明

星月皎皎露欲白，潮波飒飒风正东。道人掀衣窅然会，恍如万壑临苍松。朗然心镜本昭明，况复涵虚混太清。身有羽翰从迅逸，地非壶阆亦仙灵。侨居城馆复一月，楼阁虽幽风不浓。何似孤蓬洲渚外，通宵凉吹亨无穷。美人家在越山北，楼阁森森翳云业。一夜相思不见君，那得城南共明月。我爱美人云谷丛，玉颜绰约冠芙蓉。安得金波洗暑气，草筵先荐一溪风。
别伦右溪诸君乡回夜泊大观桥有感·其一
作者：王渐逵
朝代：明

星月皎皎露欲白，潮波飒飒风正东。道人掀衣窅然会，恍如万壑临苍松。
别伦右溪诸君乡回夜泊大观桥有感·其三
作者：王渐逵
朝代：明

侨居城馆复一月，楼阁虽幽风不浓。何似孤蓬洲渚外，通宵凉吹亨无穷。
别伦右溪诸君乡回夜泊大观桥有感·其二
作者：王渐逵
朝代：明

朗然心镜本昭明，况复涵虚混太清。身有羽翰从迅逸，地非壶阆亦仙灵。
别伦右溪诸君乡回夜泊大观桥有感·其五
作者：王渐逵
朝代：明

我爱美人云谷丛，玉颜绰约冠芙蓉。安得金波洗暑气，草筵先荐一溪风。
别伦右溪诸君乡回夜泊大观桥有感·其四
作者：王渐逵
朝代：明

美人家在越山北，楼阁森森翳云业。一夜相思不见君，那得城南共明月。
别何古林八首
作者：王渐逵
朝代：明

越王台上满城春，散入东风锦绣匀。正好拉君同一看，又将离别倍伤神。大隐屏中万木森，多君相访复相临。记将卜筑栖迟竟，共结他时未了心。梅花缥缈障烟萝，第一峰头月色多。花月留人君不住，自煮山茗自樵歌。石翁犹未到罗浮，绝顶飞云得暂游。何日再期同杖履，三更观日上壶洲。曾忆东山寄我诗，几回孤梦绕江篱。遥知安石登临久，也为苍生强起时。紫云楼上共论心，耿看人间几陆沉。安得与君长共醉，天湖高枕万松阴。四郊风景自村家，春入林塘净晚霞。月落尊空人醉后，几多离思付桃花。共向珠宫汗漫游，浦云榕叶暗江流。他时京国应相忆，细雨孤蓬上钓舟。
别何古林八首·其一
作者：王渐逵
朝代：明

越王台上满城春，散入东风锦绣匀。正好拉君同一看，又将离别倍伤神。
别何古林八首·其七
作者：王渐逵
朝代：明

四郊风景自村家，春入林塘净晚霞。月落尊空人醉后，几多离思付桃花。
别何古林八首·其三
作者：王渐逵
朝代：明

梅花缥缈障烟萝，第一峰头月色多。花月留人君不住，自煮山茗自樵歌。
别何古林八首·其二
作者：王渐逵
朝代：明

大隐屏中万木森，多君相访复相临。记将卜筑栖迟竟，共结他时未了心。
别何古林八首·其五
作者：王渐逵
朝代：明

曾忆东山寄我诗，几回孤梦绕江篱。遥知安石登临久，也为苍生强起时。
别何古林八首·其八
作者：王渐逵
朝代：明

共向珠宫汗漫游，浦云榕叶暗江流。他时京国应相忆，细雨孤蓬上钓舟。
别何古林八首·其六
作者：王渐逵
朝代：明

紫云楼上共论心，耿看人间几陆沉。安得与君长共醉，天湖高枕万松阴。
别何古林八首·其四
作者：王渐逵
朝代：明

石翁犹未到罗浮，绝顶飞云得暂游。何日再期同杖履，三更观日上壶洲。
别周云厓远游十首 其一 武夷山
作者：王渐逵
朝代：明

枯楂遥望识仙踪，大隐屏开一棹通。莫向幔亭歌九曲，虹桥消处暮烟重。
别周云厓远游十首 其七 终南山
作者：王渐逵
朝代：明

南山曾读退之诗，梦里依稀一见时。太白武功俱在望，欲乘黄鹄更相期。
别周云厓远游十首 其三 富春山
作者：王渐逵
朝代：明

锦绣峰头荒薜萝，空馀尘滓漫江波。相逢为谢羊裘老，只恐年来染钓蓑。
别周云厓远游十首 其九 西华山
作者：王渐逵
朝代：明

日月岩边莲欲丛，芙蓉峰顶露初浓。数声鸣鹤秋空静，惊起希夷一梦中。
别周云厓远游十首 其二 烂柯山
作者：王渐逵
朝代：明

石桥南去水萦连，缥缈青霞一洞天。逢着双童思故里，莫耽棋局变桑田。
别周云厓远游十首 其五 会稽山
作者：王渐逵
朝代：明

女童五百归沧海，甲楯三千入土城。君向会稽山上望，路人应指禹王陵。
别周云厓远游十首 其八 青城山
作者：王渐逵
朝代：明

蜀之迢递接青城，灵境仙都万古扃。七十洞中逢羽士，好求符箓觅长生。
别周云厓远游十首 其六 衡岳
作者：王渐逵
朝代：明

火德自当荆楚望，离明上直祝融宫。相逢晞发峰头坐，九点齐烟俯瞰中。
别周云厓远游十首 其十 岱宗
作者：王渐逵
朝代：明

日观远含沧海气，东皇遥控齐鲁封。不须更觅封禅迹，黄叶萧萧石径重。
别周云厓远游十首 其四 天台山
作者：王渐逵
朝代：明

梦入天台迹未芜，双峰楼阁接天孤。凭君一滴清溪水，为写丹霞万丈图。
别周云厓远游十首·武夷山
作者：王渐逵
朝代：明

枯楂遥望识仙踪，大隐屏开一棹通。莫向幔亭歌九曲，虹桥消处暮烟重。石桥南去水萦连，缥缈青霞一洞天。逢着双童思故里，莫耽棋局变桑田。锦绣峰头荒薜萝，空馀尘滓漫江波。相逢为谢羊裘老，只恐年来染钓蓑。梦入天台迹未芜，双峰楼阁接天孤。凭君一滴清溪水，为写丹霞万丈图。女童五百归沧海，甲楯三千入土城。君向会稽山上望，路人应指禹王陵。火德自当荆楚望，离明上直祝融宫。相逢晞发峰头坐，九点齐烟俯瞰中。南山曾读退之诗，梦里依稀一见时。太白武功俱在望，欲乘黄鹄更相期。蜀之迢递接青城，灵境仙都万古扃。七十洞中逢羽士，好求符箓觅长生。日月岩边莲欲丛，芙蓉峰顶露初浓。数声鸣鹤秋空静，惊起希夷一梦中。日观远含沧海气，东皇遥控齐鲁封。不须更觅封禅迹，黄叶萧萧石径重。
别孙德谦节推四首
作者：王渐逵
朝代：明

陟彼灵鳌峰，振衣上东皋。连蜷敞高盻，郁木扬清涛。故人向五云，飘举跻华高。何以慰我怀，宠德日已褒。麾旄弭南国，融风揭时休。蜚声动寰极，懿德讵能俦。观风日云远，眷彼康衢讴。我欲采以遗，因之达明旒。盈盈泽中兰，相映洲之沚。纫之欲何为，聊以赠吾子。芳佩纷陆离，明德讵可拟。含章沛时歆，嘉磬肯神喜。帝德动高旻，四国登无虞。承明广咨询，前席久已虚。念子羽翮长，光辉耀云衢。愧无晨风翼，翩翩相与俱。
别孙德谦节推四首·其一
作者：王渐逵
朝代：明

陟彼灵鳌峰，振衣上东皋。连蜷敞高盻，郁木扬清涛。故人向五云，飘举跻华高。何以慰我怀，宠德日已褒。
别孙德谦节推四首·其三
作者：王渐逵
朝代：明

盈盈泽中兰，相映洲之沚。纫之欲何为，聊以赠吾子。芳佩纷陆离，明德讵可拟。含章沛时歆，嘉磬肯神喜。
别孙德谦节推四首·其二
作者：王渐逵
朝代：明

麾旄弭南国，融风揭时休。蜚声动寰极，懿德讵能俦。观风日云远，眷彼康衢讴。我欲采以遗，因之达明旒。
别孙德谦节推四首·其四
作者：王渐逵
朝代：明

帝德动高旻，四国登无虞。承明广咨询，前席久已虚。念子羽翮长，光辉耀云衢。愧无晨风翼，翩翩相与俱。
别少参王一江
作者：王渐逵
朝代：明

灵境启玄秘，晶光露磅礴。日月杳倏忽，阴阳互藏宅。霞扉扃不开，灵源渺深隔。中有蕊珠宫，融瑞冲广漠。琅玕映丹函，琪树依玄鹤。我爱王子乔，间飞钟维岳。羽衣侣佺期，服食栖云壑。千载时一来，万物少厉扎。四海瞻飙轮，相望如饥渴。无为乘赤倩，飞腾恣寥廓。吾闻天台路，近与赤城邻。玄泉挹沆瀣，灵药多长春。君归纡杖屦，列仙以为群。一笑逢陈子，乃在桃源滨。相携入烟萝，燕语自存温。时跨双白鹿，飘举辞埃氛。玉门铭丹书，碧林撰玄文。罗浮杳天际，何时还见亲。愿言启真诠，为我哀斯人。
别方棠陵宪副三首
作者：王渐逵
朝代：明

鳌峰高几许，相携忽踟蹰。踟蹰复四顾，照见承明庐。山川万里馀，直北是大庾。客从大庾来，遗我梅花裾。南枝有越鸟，北枝多云衢。相逢此中过，岂不怀旧居。但恐贤劳催，对之相叹吁。灵洲注郁水，兰泽多方沚。所思在远道，念子不能已。乔木多欺风，白日氛阴起。恩爱各有时，欢笑不可恃。雄鸠鸣东岸，馀声应西渚。末路良独难，君子慎所履。今日复何日，良朋集高轩。相燕举重杯，离合难具兼。岂无品与肴，管丝罗其前。激歌动中怀，令我不能餐。相别更相好，因之慷慨言。
别方棠陵宪副三首·其一
作者：王渐逵
朝代：明

鳌峰高几许，相携忽踟蹰。踟蹰复四顾，照见承明庐。山川万里馀，直北是大庾。客从大庾来，遗我梅花裾。南枝有越鸟，北枝多云衢。相逢此中过，岂不怀旧居。但恐贤劳催，对之相叹吁。
别方棠陵宪副三首·其二
作者：王渐逵
朝代：明

灵洲注郁水，兰泽多方沚。所思在远道，念子不能已。乔木多欺风，白日氛阴起。恩爱各有时，欢笑不可恃。雄鸠鸣东岸，馀声应西渚。末路良独难，君子慎所履。今日复何日，良朋集高轩。相燕举重杯，离合难具兼。岂无品与肴，管丝罗其前。激歌动中怀，令我不能餐。相别更相好，因之慷慨言。
别李绍乾
作者：王渐逵
朝代：明

腊月开新酒，生刍注盈尊。念我平生友，驾言之朔云。相邀坐中堂，兴逸杯自勤。肴疏虽简率，欢笑亦温存。人生如飞凫，何时还同群。京洛多相知，兄弟语自真。西山饶爽气，广陌储丽春。得句但勿忘，远慰同心人。
别王立庵
作者：王渐逵
朝代：明

五年羁客落萍踪，垂老江湖白发重。丹诏有春来紫阙，孤臣无语泣东风。幽谷山头路不纡，庾南风景未应殊。归时莫跨青牛去，关吏迎人乞著书。三秦豪杰可谁同，卧病沧溟喜偶逢。圣世只今崇作述，蒲轮今见迓申公。
别王立庵·其一
作者：王渐逵
朝代：明

五年羁客落萍踪，垂老江湖白发重。丹诏有春来紫阙，孤臣无语泣东风。
别王立庵·其三
作者：王渐逵
朝代：明

三秦豪杰可谁同，卧病沧溟喜偶逢。圣世只今崇作述，蒲轮今见迓申公。
别王立庵·其二
作者：王渐逵
朝代：明

幽谷山头路不纡，庾南风景未应殊。归时莫跨青牛去，关吏迎人乞著书。
别罗楠塘五首楠塘江右新昌人善河洛真数推易理以示人趋吉避凶甚验云
作者：王渐逵
朝代：明

楠塘惠我河洛数，乃是易道之精微。圣贤出处元无异，独自焚香对伏羲。晦翁封事亦草草，筮得遁爻始焚稿。何如高卧武彝峰，九曲棹歌泛玄岛。吉凶悔吝生乎动，大巧人间反成拙。迩来悟得先天图，独坐松台对明月。消息盈虚何所分，饥餐倦卧在吾人。劝君此语休相泄，只恐空山有鬼神。别遣细语清秋夜，六十年来知我者。他日星槎只向东，海花洞口寻黄野。
别罗楠塘五首楠塘江右新昌人善河洛真数推易理以示人趋吉避凶甚验云·其一
作者：王渐逵
朝代：明

楠塘惠我河洛数，乃是易道之精微。圣贤出处元无异，独自焚香对伏羲。
别罗楠塘五首楠塘江右新昌人善河洛真数推易理以示人趋吉避凶甚验云·其三
作者：王渐逵
朝代：明

吉凶悔吝生乎动，大巧人间反成拙。迩来悟得先天图，独坐松台对明月。
别罗楠塘五首楠塘江右新昌人善河洛真数推易理以示人趋吉避凶甚验云·其二
作者：王渐逵
朝代：明

晦翁封事亦草草，筮得遁爻始焚稿。何如高卧武彝峰，九曲棹歌泛玄岛。
别罗楠塘五首楠塘江右新昌人善河洛真数推易理以示人趋吉避凶甚验云·其五
作者：王渐逵
朝代：明

别遣细语清秋夜，六十年来知我者。他日星槎只向东，海花洞口寻黄野。
别罗楠塘五首楠塘江右新昌人善河洛真数推易理以示人趋吉避凶甚验云·其四
作者：王渐逵
朝代：明

消息盈虚何所分，饥餐倦卧在吾人。劝君此语休相泄，只恐空山有鬼神。
别胡青岩督学四首
作者：王渐逵
朝代：明

忆昔在燕京，贤哲翕然至。矩步遵洙沂，言论窥姚姒。求友得大洲，与君同契谊。朝夕承眷嘉，煦润喜深媚。获罪归田园，旅寓失所寄。乡朋绝通问，知交动骇异。二君忘形迹，温慰益已继。令我激素衷，终夜不张寐，一则居海滨，荏苒惊岁时。进修苦不速，祇为华发悲。闻君亦远谪，邈隔何由期。廿年阻良会，一朝欣觏之。令德倍充沃，誉望日已驰。粤山款旧言，慰我离索思。离索何所有，将为丽泽亲。斯文日云晦，岂不在吾人。缁黄混岐流，管晏迷要津。嗟予眇孱质，安能抗其群。太阿贵握柄，壮舆在双轮。愿君起颓波，一洗归淳真。感叹方自兹，离别何足云。始从西江来，又转江西旆。望者兴笑颜，居者重遐弁。嗟嗟后生子，纵日失其辔。庄渠启前辙，觉山互相继。如何三十载，此学日沦替。岂无甘泉翁，有志弗获遂。乃知功利波，颓逝不能制。今君复旋驾，溢者益以溃。怅望江上舟，因之转烦愦。
别胡青岩督学四首·其一
作者：王渐逵
朝代：明

忆昔在燕京，贤哲翕然至。矩步遵洙沂，言论窥姚姒。求友得大洲，与君同契谊。朝夕承眷嘉，煦润喜深媚。获罪归田园，旅寓失所寄。乡朋绝通问，知交动骇异。二君忘形迹，温慰益已继。令我激素衷，终夜不张寐，
别胡青岩督学四首·其三
作者：王渐逵
朝代：明

离索何所有，将为丽泽亲。斯文日云晦，岂不在吾人。缁黄混岐流，管晏迷要津。嗟予眇孱质，安能抗其群。太阿贵握柄，壮舆在双轮。愿君起颓波，一洗归淳真。感叹方自兹，离别何足云。
别胡青岩督学四首·其二
作者：王渐逵
朝代：明

一则居海滨，荏苒惊岁时。进修苦不速，祇为华发悲。闻君亦远谪，邈隔何由期。廿年阻良会，一朝欣觏之。令德倍充沃，誉望日已驰。粤山款旧言，慰我离索思。
别胡青岩督学四首·其四
作者：王渐逵
朝代：明

始从西江来，又转江西旆。望者兴笑颜，居者重遐弁。嗟嗟后生子，纵日失其辔。庄渠启前辙，觉山互相继。如何三十载，此学日沦替。岂无甘泉翁，有志弗获遂。乃知功利波，颓逝不能制。今君复旋驾，溢者益以溃。怅望江上舟，因之转烦愦。
别觉山洪道长二首
作者：王渐逵
朝代：明

觉山生何幸，乃在程朱乡。慧悟既成性，进脩倍精强。源流溯有自，孕毓乃其常。圣贤千载寄，岂在山与江。人心迥代禅，旷世遥相望。樵云喜深慰，得见君子光。心事语契合，神交缅难忘。一别未已惜，寡助祇自伤。白沙起溟海，甘泉达其流。灵光䇄东南，后哲多所收。为道如饥渴，岂惮路途悠。所嗟当世士，讲学非吾俦。顿悟谈光景，冥心事玄幽。奇功既汗漫，实绩焉能酬。敬义双夹持，仁义如轮辀。闽洛有真诀，君归秉前脩。
别觉山洪道长二首·其一
作者：王渐逵
朝代：明

觉山生何幸，乃在程朱乡。慧悟既成性，进脩倍精强。源流溯有自，孕毓乃其常。圣贤千载寄，岂在山与江。人心迥代禅，旷世遥相望。樵云喜深慰，得见君子光。心事语契合，神交缅难忘。一别未已惜，寡助祇自伤。
别觉山洪道长二首·其二
作者：王渐逵
朝代：明

白沙起溟海，甘泉达其流。灵光䇄东南，后哲多所收。为道如饥渴，岂惮路途悠。所嗟当世士，讲学非吾俦。顿悟谈光景，冥心事玄幽。奇功既汗漫，实绩焉能酬。敬义双夹持，仁义如轮辀。闽洛有真诀，君归秉前脩。
别郑东溟同年
作者：王渐逵
朝代：明

磊落东溟子，为官迟尔期。十年犹未转，五马得深依。落日桑麻课，春风岛屿诗。何时苍海上，相对拾珠玑。玉扃馀闲散，灵纵漫眺游。星岩敞丹穴，蓬阁瞰瀛洲。海水几清浅，云槎任去留。帝阍归召近，苍佩待螭头。
别郑东溟同年·其一
作者：王渐逵
朝代：明

磊落东溟子，为官迟尔期。十年犹未转，五马得深依。落日桑麻课，春风岛屿诗。何时苍海上，相对拾珠玑。
别郑东溟同年·其二
作者：王渐逵
朝代：明

玉扃馀闲散，灵纵漫眺游。星岩敞丹穴，蓬阁瞰瀛洲。海水几清浅，云槎任去留。帝阍归召近，苍佩待螭头。
半夜起坐
作者：王渐逵
朝代：明

忽然夜半致虚澄，始信吾心即六经。在昔钻研真影响，而今磨洗自光明。莫于赘处还加赘，须到清时更倍清。君看东皋岩下水，渐成溪涧向沧溟。
南华十咏
作者：王渐逵
朝代：明

远渡溪头入翠微，钟声缥缈隔烟霏。遥知古刹深藏处，夹岸青松尽合围。天开梵劫启传灯，灵境从来有废兴。共说鉴师为六祖，信知智药亦神僧。中天英粹异寰荒，万古山川瑞气藏。天竺不知何世界，宝林犹自说西方。虎伏猿啼接万峰，坛经犹在讲堂空。当时正果应谁得，潭上深怜蜕骨龙。远从天竺溯源芳，万古曹溪脉更长。草木已知津润合，至今山茗亦凝香。由来礼义重华居，毁性穷栖岂乐趋。堪叹腐儒无定识，尽将衣钵欲消除。幽怀小静爱蒲团，睡仆归僧入定观。夜半塔灯犹不灭，却疑星宿挂檐端。未誇水碓过佣力，却爱溪流适性真。米熟欠筛元自会，不知千载属何人。法水澄深卓锡泉，袈裟一展是谁缘。头陀钟罢迟归院，共坐阶前语亚仙。藏山细雨留人住，爱客高僧载酒随。尽日山林无一事，绕廊遍读古今碑。
南华十咏·其一
作者：王渐逵
朝代：明

远渡溪头入翠微，钟声缥缈隔烟霏。遥知古刹深藏处，夹岸青松尽合围。
南华十咏·其七
作者：王渐逵
朝代：明

幽怀小静爱蒲团，睡仆归僧入定观。夜半塔灯犹不灭，却疑星宿挂檐端。
南华十咏·其三
作者：王渐逵
朝代：明

中天英粹异寰荒，万古山川瑞气藏。天竺不知何世界，宝林犹自说西方。
南华十咏·其九
作者：王渐逵
朝代：明

法水澄深卓锡泉，袈裟一展是谁缘。头陀钟罢迟归院，共坐阶前语亚仙。
南华十咏·其二
作者：王渐逵
朝代：明

天开梵劫启传灯，灵境从来有废兴。共说鉴师为六祖，信知智药亦神僧。
南华十咏·其五
作者：王渐逵
朝代：明

远从天竺溯源芳，万古曹溪脉更长。草木已知津润合，至今山茗亦凝香。
南华十咏·其八
作者：王渐逵
朝代：明

未誇水碓过佣力，却爱溪流适性真。米熟欠筛元自会，不知千载属何人。
南华十咏·其六
作者：王渐逵
朝代：明

由来礼义重华居，毁性穷栖岂乐趋。堪叹腐儒无定识，尽将衣钵欲消除。
南华十咏·其十
作者：王渐逵
朝代：明

藏山细雨留人住，爱客高僧载酒随。尽日山林无一事，绕廊遍读古今碑。
南华十咏·其四
作者：王渐逵
朝代：明

虎伏猿啼接万峰，坛经犹在讲堂空。当时正果应谁得，潭上深怜蜕骨龙。
南安寓馆
作者：王渐逵
朝代：明

不寐起良夜，星河步院东。露寒朱鸟影，春满祝融宫。双阙天应近，孤城山更重。回思朝徔日，残月恰闻钟。
南泉为郡守范廷仪题
作者：王渐逵
朝代：明

四明天上景，泉石散幽深。碧月寒相映，晴云翠欲侵。飞流纡紫巘，微激动丹林。自合山公雨，宁同支梵音。
厓山感兴四首
作者：王渐逵
朝代：明

史笔重看纪宋书，天王遥傍两厓居。千年尚蔓羌胡种，一旅谁兴夏后储。溟海落星应不返，楼船浮国欲何如。空馀万古英雄泪，洒向冈州忆故墟。运当阳九古今逢，数厄胡元更倍凶。位绍皇王应有恨，劫来天地亦旋空。猖狂易著三忠庙，成败难禁一老翁。欲向荒厓论往事，怒涛奇石昼号风。南渡君臣已半非，远从闽越更相依。中原尽苦豺狼遍，上帝应嗟历数归。存赵程婴心祇切，安刘诸葛命多违。行人莫上慈元望，芳草凄凄怨夕晖。延鄜幽蓟恃相强，草草空惊创业荒。敢谓越裳还作贡，早怜荆楚已称王。虞渊自古悲潜日，葛屦何人戒履霜。否塞再开真宰意，似应天为圣明祥。
厓山感兴四首·其一
作者：王渐逵
朝代：明

史笔重看纪宋书，天王遥傍两厓居。千年尚蔓羌胡种，一旅谁兴夏后储。溟海落星应不返，楼船浮国欲何如。空馀万古英雄泪，洒向冈州忆故墟。
厓山感兴四首·其三
作者：王渐逵
朝代：明

南渡君臣已半非，远从闽越更相依。中原尽苦豺狼遍，上帝应嗟历数归。存赵程婴心祇切，安刘诸葛命多违。行人莫上慈元望，芳草凄凄怨夕晖。
厓山感兴四首·其二
作者：王渐逵
朝代：明

运当阳九古今逢，数厄胡元更倍凶。位绍皇王应有恨，劫来天地亦旋空。猖狂易著三忠庙，成败难禁一老翁。欲向荒厓论往事，怒涛奇石昼号风。
厓山感兴四首·其四
作者：王渐逵
朝代：明

延鄜幽蓟恃相强，草草空惊创业荒。敢谓越裳还作贡，早怜荆楚已称王。虞渊自古悲潜日，葛屦何人戒履霜。否塞再开真宰意，似应天为圣明祥。
又倒和前韵赠一瓢道人
作者：王渐逵
朝代：明

姑射真人簪玉莲，不知瀛海几桑田。乾坤铅汞元非药，帝霸皇王别有天。长叹瞿坛皆玉眼，相传桂父是毛仙。坡山洞口休移杖，咫尺藤萝混瘴烟。
又答和区白斋一首
作者：王渐逵
朝代：明

家住山林只爱山，采薇煨芋即为丹。眠馀芳草醒仍醉，歌入沧浪去复还。每为高贤三避舍，独怜知己更开颜。老来六籍成何补，马郑源头见一班。
同伦右溪何古林再游中洞卜居二首
作者：王渐逵
朝代：明

曲巘层阿长瑞莲，石汀泉岛散文荃。天生贤哲非无地，靳谓仙灵不浪传。鹿洞正深元晦乐，曹溪遥结惠能缘。郁篮绝顶中峰路，消息真成尺五天。童冠追随咏紫芝，袷衣筇杖暮春时。乾坤有此老自足，风雨重来看更奇。尽把皇王归散帙，不教猿鹤怨栖迟。绿萝苍霭比邻地，卧病于今慰所思。
同伦右溪何古林再游中洞卜居二首·其一
作者：王渐逵
朝代：明

曲巘层阿长瑞莲，石汀泉岛散文荃。天生贤哲非无地，靳谓仙灵不浪传。鹿洞正深元晦乐，曹溪遥结惠能缘。郁篮绝顶中峰路，消息真成尺五天。
同伦右溪何古林再游中洞卜居二首·其二
作者：王渐逵
朝代：明

童冠追随咏紫芝，袷衣筇杖暮春时。乾坤有此老自足，风雨重来看更奇。尽把皇王归散帙，不教猿鹤怨栖迟。绿萝苍霭比邻地，卧病于今慰所思。
同六舍弟卜居城西二首
作者：王渐逵
朝代：明

城西旧游地，爱此足清幽。卜筑成新构，栖迟协素谋。稻花随应户，秋水可通舟。犹自欢邻里，新醅酒正刍。区分虽井闬，潇旷自村家。列树遥团盖，栖禽似报衙。里人新约社，稚子旋栽花。兄弟欢娱地，吾生未有涯。
同六舍弟卜居城西二首·其一
作者：王渐逵
朝代：明

城西旧游地，爱此足清幽。卜筑成新构，栖迟协素谋。稻花随应户，秋水可通舟。犹自欢邻里，新醅酒正刍。
同六舍弟卜居城西二首·其二
作者：王渐逵
朝代：明

区分虽井闬，潇旷自村家。列树遥团盖，栖禽似报衙。里人新约社，稚子旋栽花。兄弟欢娱地，吾生未有涯。
同区白斋梁毅所江虚谷伦右溪何古林宴饮席中限杜韵三首
作者：王渐逵
朝代：明

潇潇骈荫午生寒，壶矢棋枰兴未残。为爱林塘携杖去，每怜风雨倚楼看。而今亲旧逢人少，自古勋名盖世难。惟有故园堪共乐，竹床青簟梦相安。濛濛竹径压云寒，黯黯微花带雨残。溽暑尽随闲里散，好山宜共静中看。青灯短榻情何限，白雪阳春和独难。须信市城饶福地，莫将鸡犬羡刘安。绿荫青子叹盟寒，语到忘情漏欲残。孤镜任教双发改，一尊重作廿年看。朱门滚滚论交早，白首纷纷阅世难。却怪尘机犹未息，顿将心境向谁安。
同区白斋梁毅所江虚谷伦右溪何古林宴饮席中限杜韵三首·其一
作者：王渐逵
朝代：明

潇潇骈荫午生寒，壶矢棋枰兴未残。为爱林塘携杖去，每怜风雨倚楼看。而今亲旧逢人少，自古勋名盖世难。惟有故园堪共乐，竹床青簟梦相安。
同区白斋梁毅所江虚谷伦右溪何古林宴饮席中限杜韵三首·其三
作者：王渐逵
朝代：明

绿荫青子叹盟寒，语到忘情漏欲残。孤镜任教双发改，一尊重作廿年看。朱门滚滚论交早，白首纷纷阅世难。却怪尘机犹未息，顿将心境向谁安。
同区白斋梁毅所江虚谷伦右溪何古林宴饮席中限杜韵三首·其二
作者：王渐逵
朝代：明

濛濛竹径压云寒，黯黯微花带雨残。溽暑尽随闲里散，好山宜共静中看。青灯短榻情何限，白雪阳春和独难。须信市城饶福地，莫将鸡犬羡刘安。
同吴何二公访大隐屏
作者：王渐逵
朝代：明

溟峰磅礴郁相连，萝谷中藏大隐天。病叟得怜深旧好，山灵迎客喜高贤。当年青帝三春外，语到羲皇未画前。何事对床堪此会，直从衡岳到斯年。
同吴何二君游石壁山
作者：王渐逵
朝代：明

石壁峰头一系舟，榕阴渺渺暗江流。凭将鼓角开云雾，已见衣冠动海鸥。险句每于豪兴发，狂风如为故人留。三山东去归何处，欲驾飙轮访十洲。
同李三洲伦右溪登灵洲和韵
作者：王渐逵
朝代：明

云里青山树里台，那堪秋色逐人来。疏松细草浑三径，扫石临流共一杯。风静星河如露冷，月明箫鼓并朝回。佳辰良会应能几，曙色残更莫浪催。
同李三洲江虚谷吴少岩刘素予何古林咏并蒂莲
作者：王渐逵
朝代：明

微风动玄脉，函钟转灰飞。清飙扇嘉树，绿荫临芳池。高朋列宴坐，共爱溽暑稀。园子有好怀，远送疾以驰。夏莲出佳寔，并蒂同一枝。自古遥相传，于今以为奇。木生有连理，麦秀成两歧。云是和气钟，坤舆吐华滋。并明应日月，合德配二仪。薄劣渐縻食，福履岂所希。嘉宾重式宴，取醉以为期。作诗纪逸兴，俚韵方愧兹。
同江虚谷何古林在吴少岩宅上宴聚一首
作者：王渐逵
朝代：明

旬日苦炎热，逼则悲昏明。五内既郁沸，四体如沃蒸。夜来如雨过，爽气嘘清泠。绿荫舒且坐，驾言思我朋。肩舆渡长陌，奄忽至西城。相知二三友，坐我居广庭。温言慰缱绻，促席喜弗胜。旨酒荐馨嘉，时物亦合并。大斗瓷深酌，严令复兼行。剪烛不见跋，兴洽杯自倾。古来重久要，胶漆皮喻情。归路倍踟蹰，恍惝复屏营。终晚不能寐，旭日已旦升。
同汪得之欧阳从道黎一卿黄伯才伦彦周避暑矩洲书院分韵得避字
作者：王渐逵
朝代：明

西郭缅宏敞，南州转纡憩。绿华派殷荫，丹菂蔓茜离。平畴散穜稑，古壁依薜荔。轮鞅渐以违，丛嚣得深避。高朋集燕坐，肴尊荐嘉惠。妙响谐逸兴，微言祈玄秘。瞑生烟栋寒，翠浥雨山细。虽无丝与竹，灵籁自歆媚。日暮薄言旋，驰情动幽慨。
同济美王郡守游通天岩
作者：王渐逵
朝代：明

肩舆渡丛翳，群峰送秋妍。石磴峭青壁，丹梯郁盘旋。遐荒迥万里，谁云可通天。大宇浩杳冥，寓目俱云烟。兹游亦奇绝，邂逅非徒然。长啸响山谷，萧风起林巅。
同王岱麓李三洲伦右溪泛舟越深楼歌一首
作者：王渐逵
朝代：明

樾深楼头风雨多，落花满径将奈何。有时飞入扁舟去，粘尊泊棹香盈波。不惜落花起，但惜芳春回。丰隆阿香亦知意，霁色似为山人开。汀蒲渚荇增光洁，曲池文榭生佳气。送酒遥停竹外舟，闻钟始觉山间寺。夜深萧鼓乐未央，堂前灯烛相辉煌。骊驹在道已促驾，主人惜别还称觞。君不见苏子与同舟歌赤壁，回首江山已难识。
同诸公泛舟一首
作者：王渐逵
朝代：明

春水生桃渚，扁舟遥自通。浦云低压岸，花雨细从风。鼓急疑牵濑，歌残欲罢钟。山人亦何幸，文会兴相同。
同诸公饮于五仙观再和古成之韵
作者：王渐逵
朝代：明

环粤群山森翠烟，每于灵境忆飞仙。空传金简归三岛，无复神羊下九天。欲驭冷风搏羽翰，渺观沧海变桑田。道人不解玄中趣，尽把红莲换白莲。
同诸君绎思堂避暑
作者：王渐逵
朝代：明

拂拂东风暑气收，翠云芳霭沃丹丘。空阶自足清泠世，短榻能轻万户侯。歌入沧浪千盏废，数来黄绮几人留。神仙福地应如此，肯向鲸波羡十洲。
同陈大巡宴饮于伦右溪樾森楼
作者：王渐逵
朝代：明

越台春色映层峦，扶杖江头快一观。元礼风裁闻海内，子方人物重朝端。高情每注烟霞岛，逸驾遥归薜荔门。犹自从容慰迂散，瓦瓶烧茗对温言。
同陈明水三谢何古林登五层楼次韵二首
作者：王渐逵
朝代：明

自从踪迹落人间，荏苒韶光迟尔还。此日登临同驻足，百年天地几开颜。半空筋斗何妨打，上界仙人一任闲。独向程门怜上蔡，祇能攻出利名关。阖辟乾坤向此间，振衣千仞未应还。歌回白雪堪成谱，药到黄芽可铸颜。浪去繁华徒自扰，秘来符箓不书闲。帝阍莫更重排叩，虎豹憎人上九关。
同陈明水三谢何古林登五层楼次韵二首·其一
作者：王渐逵
朝代：明

自从踪迹落人间，荏苒韶光迟尔还。此日登临同驻足，百年天地几开颜。半空筋斗何妨打，上界仙人一任闲。独向程门怜上蔡，祇能攻出利名关。
同陈明水三谢何古林登五层楼次韵二首·其二
作者：王渐逵
朝代：明

阖辟乾坤向此间，振衣千仞未应还。歌回白雪堪成谱，药到黄芽可铸颜。浪去繁华徒自扰，秘来符箓不书闲。帝阍莫更重排叩，虎豹憎人上九关。
同陈明水三谢古林同宿白云一首
作者：王渐逵
朝代：明

旬日已闭关，为君重一出。百年吾道在，意气自相翕。肩舆渡遥山，衣冠倏以集。皎皎白云岑，冷冷九龙脉。徘徊共一观，可以喻素质。圣贤肇间气，夙缘抱灵骨。方知浊世人，蠢蠢徒沦汨。道器本不殊，心事乃合一。艮体日光辉，基原在笃实。相期敦好言，努力崇明德。
和五舍弟安溪寄回贺寿韵
作者：王渐逵
朝代：明

坐入玄萝不计年，互厓长为锁霏烟。三峰已刻游山记，九曲还看架壑船。老去独耕科斗篆，悟来方注蕊珠篇。欲知康健无穷兴，只在闲吟挂杖边。
和方棠陵越秀山宴会韵
作者：王渐逵
朝代：明

荏苒年华三十一，求友青山可谁匹。独从深径卧烟霞，更向东皋采苓术。忆昔献赋入金门，阊阖掀扬五云出。海内英髦冠盖重，君名已觉三冬日。萧寺怀居病即栖，声迹相怜不相昵。愧予久抱青萝疴，闻君遂有棠陵逸。岂翼炎方重一过，杯酒相欣席还膝。粤秀山高碧汉遥，尉陀台上苍林密。醉骑黄鹄望三山，笑指冯夷窅幽室。须臾夕景宿岩端，欲驻西乌苦无术。尊空人去怅独归，斗柄钭河月离毕。
和李三洲一首
作者：王渐逵
朝代：明

七月林亭初送暑，经秋荷渚尚馀花。子猷兴好还堪过，崔灏诗成不用加。灯火楼台悲管吹，茑萝门外少尘沙。清时乐事如相待，不见城南奏暮笳。
和王岱麓一首
作者：王渐逵
朝代：明

移家遥傍翠微开，委巷真成避地来。癖病淹留虚岁月，清秋怀抱向楼台。携壶每爱依芳社，席地何妨散绿苔。多谢右丞情独至，殷勤杯酒故相催。
和程玉峰新春写怀
作者：王渐逵
朝代：明

家在青萝第一湾，茅扉长掩白云间。渊明酒后惟栽柳，上蔡年来已破关。残腊应无请自去，春风如约又知还。日长园坞閒消遣，累石疏泉作假山。
和西樵出山韵
作者：王渐逵
朝代：明

回首朱明意若何，石楼潜听步虚歌。黄龙锁断梅花路，只恐游人到不多。
和郡守简一川韵二首
作者：王渐逵
朝代：明

古刹莺花迷洞口，上方钟磬出林间。千峰好月人同醉，半榻白云僧与闲。自合烟霞供逸性，欲从炉鼎驻朱颜。罗浮昨夜思玄梦，翠羽霓裳列两班。岛屿孤标传海外，东南奇胜迥人间。楼台隔水深深映，猿鹤依人故故闲。梵劫已空云老相，江山曾识大苏颜。迁臣过客遥相感，儒雅风流自一班。
和郡守简一川韵二首·其一
作者：王渐逵
朝代：明

古刹莺花迷洞口，上方钟磬出林间。千峰好月人同醉，半榻白云僧与闲。自合烟霞供逸性，欲从炉鼎驻朱颜。罗浮昨夜思玄梦，翠羽霓裳列两班。
和郡守简一川韵二首·其二
作者：王渐逵
朝代：明

岛屿孤标传海外，东南奇胜迥人间。楼台隔水深深映，猿鹤依人故故闲。梵劫已空云老相，江山曾识大苏颜。迁臣过客遥相感，儒雅风流自一班。
咏东岳古梅
作者：王渐逵
朝代：明

东岳祠前千叶梅，琼花铁干凌空台。每从幽绝见标格，应不荣枯同草莱。邑有贤侯能作主，道逢高士得相陪。未应留作青山镇，九鼎和羹待尔来。
咏伊尹
作者：王渐逵
朝代：明

吾闻有莘士，道义自珍贵。一介不取人，岂为万钟谜。莘川多白云，陇上堪稳睡。虞皇既已矣，夏殷复何世。不有三聘勤，幡然岂深际。
咏奇石
作者：王渐逵
朝代：明

幻出神工自泬寥，东南奇胜竞新标。凉风翠黛疑成雨，润入寒泉欲上潮。梦近桃源花径小，冥通太华井莲翘。洞庭未必能胜此，一点君山望里遥。鳌背擎来海上峰，一洗下界凡累空。几回河汉测清浅，遥识嵩高当正中。寒厓飒飒风雨至，灵窍汨汨苍溟通。会须携酒鸟飞去，石楼相对看玲珑。
咏奇石·其一
作者：王渐逵
朝代：明

幻出神工自泬寥，东南奇胜竞新标。凉风翠黛疑成雨，润入寒泉欲上潮。梦近桃源花径小，冥通太华井莲翘。洞庭未必能胜此，一点君山望里遥。
咏奇石·其二
作者：王渐逵
朝代：明

鳌背擎来海上峰，一洗下界凡累空。几回河汉测清浅，遥识嵩高当正中。寒厓飒飒风雨至，灵窍汨汨苍溟通。会须携酒鸟飞去，石楼相对看玲珑。
咏白鹦鹉五首
作者：王渐逵
朝代：明

巧向嫦娥启笑颜，水晶宫里暂栖安。惯从玉兔偷灵药，嬴得冰肌只耐寒。眇质人间亦自雄，峨冠脩洁静仪容。群来白鸟无相对，同向齐王侍雪宫。仙都瑶圃洽元和，双树琪林乐自多。换尽颜容不相识，定应常饱玉山禾。海外幽栖誉已驰，独怜孤影远相依。遥知陇蜀山头过，怪得南来雪满衣。羞将灵慧学霓裳，画栋彫笼浣素妆。世态于今多妒忌，莫从飞燕向朝阳。
咏白鹦鹉五首·其一
作者：王渐逵
朝代：明

巧向嫦娥启笑颜，水晶宫里暂栖安。惯从玉兔偷灵药，嬴得冰肌只耐寒。
咏白鹦鹉五首·其三
作者：王渐逵
朝代：明

仙都瑶圃洽元和，双树琪林乐自多。换尽颜容不相识，定应常饱玉山禾。
咏白鹦鹉五首·其二
作者：王渐逵
朝代：明

眇质人间亦自雄，峨冠脩洁静仪容。群来白鸟无相对，同向齐王侍雪宫。
咏白鹦鹉五首·其五
作者：王渐逵
朝代：明

羞将灵慧学霓裳，画栋彫笼浣素妆。世态于今多妒忌，莫从飞燕向朝阳。
咏白鹦鹉五首·其四
作者：王渐逵
朝代：明

海外幽栖誉已驰，独怜孤影远相依。遥知陇蜀山头过，怪得南来雪满衣。
喜伦右溪回十首
作者：王渐逵
朝代：明

远出萝山慰所思，故人天际是归期。风尘岁月相怜晚，嬴得春容似旧时。五年暌别奈君何，君酌金华我放歌。龙眼荔枝应未熟，及归犹得对沙螺。自怜衰病卧荒林，白发朝来已半侵。灰却廿年豪逸兴，焚香相对只论心。阆风台畔日含晖，满径春风百卉菲。犹有桃花开未遍，似应留待主人归。花竹阴阴荫石台，粤山游咏更归来。藤床却忆同欹枕，待月三更酒正开。玉简金涵藉未除，旧时真兴定何如。青萝大隐春无恙，已遣山灵整鹿车。粤山风景在南楼，久客遥看款旧游。喜有东风双燕子，飞来帘槛日淹留。岭海于今盛事存，茂林脩竹萃诸贤。葛巾野服同扶醉，曾记当时入社年。黻藻文章焕帝猷，未应高枕卧林丘。春风社馆劳分什，花鸟于今莫漫愁。三春淑气散熙和，弭节乡闾得暂过。此日相怜应尽醉，金陵朋旧已无多。
喜伦右溪回十首·其一
作者：王渐逵
朝代：明

远出萝山慰所思，故人天际是归期。风尘岁月相怜晚，嬴得春容似旧时。
喜伦右溪回十首·其七
作者：王渐逵
朝代：明

粤山风景在南楼，久客遥看款旧游。喜有东风双燕子，飞来帘槛日淹留。
喜伦右溪回十首·其三
作者：王渐逵
朝代：明

自怜衰病卧荒林，白发朝来已半侵。灰却廿年豪逸兴，焚香相对只论心。
喜伦右溪回十首·其九
作者：王渐逵
朝代：明

黻藻文章焕帝猷，未应高枕卧林丘。春风社馆劳分什，花鸟于今莫漫愁。
喜伦右溪回十首·其二
作者：王渐逵
朝代：明

五年暌别奈君何，君酌金华我放歌。龙眼荔枝应未熟，及归犹得对沙螺。
喜伦右溪回十首·其五
作者：王渐逵
朝代：明

花竹阴阴荫石台，粤山游咏更归来。藤床却忆同欹枕，待月三更酒正开。
喜伦右溪回十首·其八
作者：王渐逵
朝代：明

岭海于今盛事存，茂林脩竹萃诸贤。葛巾野服同扶醉，曾记当时入社年。
喜伦右溪回十首·其六
作者：王渐逵
朝代：明

玉简金涵藉未除，旧时真兴定何如。青萝大隐春无恙，已遣山灵整鹿车。
喜伦右溪回十首·其十
作者：王渐逵
朝代：明

三春淑气散熙和，弭节乡闾得暂过。此日相怜应尽醉，金陵朋旧已无多。
喜伦右溪回十首·其四
作者：王渐逵
朝代：明

阆风台畔日含晖，满径春风百卉菲。犹有桃花开未遍，似应留待主人归。
喜伦彦蕃回次韵
作者：王渐逵
朝代：明

阆风花竹袭寒烟，鸟静人稀清荫骈。客旅青袍嗟旧日，池塘芳草映归筵。辋川别墅吾能醉，谢氏诸君子更贤。重拟一樽沂流水，中秋待月庾楼前。
喜何悔斋杨少槐过访中洞岩
作者：王渐逵
朝代：明

扫石曲肱岩下霏，忽闻佳客更披衣。冬来鸡黍还能办，老去烟霞只自依。朗月又开新瓮酒，寒潮常傍旧鱼矶。凭君细语山中事，世故于今半已非。
喜吴九岩何古林远访双鱼
作者：王渐逵
朝代：明

土阁茅关依涧磐，每缘衰懒谢烦諠。麾旌忽报鸥凫渚，冠盖还深薜荔门。囊里风烟高士传，盘中？蚬腐儒餐。阑干长物应无限，共把层峦取次看。
喜吴九岩何古林远访双鱼
作者：王渐逵
朝代：明
体裁：七言律诗

土阁茅关依涧磐，每缘衰懒谢烦諠。麾旌忽报鸥凫渚，冠盖还深薜荔门。囊里风烟高士传，盘中�蚬腐儒餐。阑干长物应无限，共把层峦取次看。
喜李三洲自蜀回
作者：王渐逵
朝代：明

领略名山得更奇，仙姿灵质夙深期。青城道士多相识，新写参同注疏归。煦闰春风满面生，无人知是内丹成。好将少海菖蒲诀，为向罗浮刻石经。互萝深处一缄驰，惠我崔公剑阁词。读罢倚楼长注目，绿阴青子映朝晞。独携琴鹤下城都，文藻飘飘众所孚。万里桥边逢杜甫，百花潭胜锦江无。蕃羌险阨仗雄才，图画凭君展次开。懒向筹边楼上望，赞皇心事已全灰。墟郊尚识棋盆市，颓壁重留八阵矶。知是武侯千载契，满船空贮晋公碑。牛李维州议更纷，西洋羌僰亦吾人。遥知干羽敷王化，应有相如谕蜀文。越山诗社未曾榛，野老萧萧扫翳云。嬴得春来风景好，满林花鸟候词人。
喜李三洲自蜀回·其一
作者：王渐逵
朝代：明

领略名山得更奇，仙姿灵质夙深期。青城道士多相识，新写参同注疏归。
喜李三洲自蜀回·其七
作者：王渐逵
朝代：明

牛李维州议更纷，西洋羌僰亦吾人。遥知干羽敷王化，应有相如谕蜀文。
喜李三洲自蜀回·其三
作者：王渐逵
朝代：明

互萝深处一缄驰，惠我崔公剑阁词。读罢倚楼长注目，绿阴青子映朝晞。
喜李三洲自蜀回·其二
作者：王渐逵
朝代：明

煦闰春风满面生，无人知是内丹成。好将少海菖蒲诀，为向罗浮刻石经。
喜李三洲自蜀回·其五
作者：王渐逵
朝代：明

蕃羌险阨仗雄才，图画凭君展次开。懒向筹边楼上望，赞皇心事已全灰。
喜李三洲自蜀回·其八
作者：王渐逵
朝代：明

越山诗社未曾榛，野老萧萧扫翳云。嬴得春来风景好，满林花鸟候词人。
喜李三洲自蜀回·其六
作者：王渐逵
朝代：明

墟郊尚识棋盆市，颓壁重留八阵矶。知是武侯千载契，满船空贮晋公碑。
喜李三洲自蜀回·其四
作者：王渐逵
朝代：明

独携琴鹤下城都，文藻飘飘众所孚。万里桥边逢杜甫，百花潭胜锦江无。
喜甘泉西樵皆卜居罗浮
作者：王渐逵
朝代：明

白日红尘事已非，几人曾此赋栖迟。濂溪若暇应重访，八甫不来空寄诗。山为仙灵元自秘，地当辽绝故堪奇。金牛路接青霞近，缥缈楼台慰所思。
喜诸公过西园二首
作者：王渐逵
朝代：明

飞盖出平沙，垂绅散落霞。野人趋迓客，稚子解烹茶。高秋馀橘柚，小港近鱼虾。新酿能相继，尊空不用赊。交深不责备，脱洒每相忘。旅石随便坐，脩林独荐凉。看山因得句，对水或流觞。不为孤城隔，那知叹夕阳。
喜诸公过西园二首·其一
作者：王渐逵
朝代：明

飞盖出平沙，垂绅散落霞。野人趋迓客，稚子解烹茶。高秋馀橘柚，小港近鱼虾。新酿能相继，尊空不用赊。
喜诸公过西园二首·其二
作者：王渐逵
朝代：明

交深不责备，脱洒每相忘。旅石随便坐，脩林独荐凉。看山因得句，对水或流觞。不为孤城隔，那知叹夕阳。
喜赵东台岑蒲谷苏见江游西园
作者：王渐逵
朝代：明

小搆向西坰，人迹罕经过。深巷无犬声，荜门翳云萝。虽无车马亲，寄兴寡所和。波光与山色，所得则已多。飘飘三高士，肩舆遵曲阿。高谊自衷契，雄辨如悬河。童稚岂爱客，瀹茗摘畦蔬。薄酒斟酌之，取乐不成酡。请君尽馀杯，听我贱子歌。
喜雨
作者：王渐逵
朝代：明

夜来闻雨声，凉风入我户。遥知慰农望，晓起复四顾。儿女分垄头，犁蓑亦交互。平畴敞清野，轻阴袭玄雾。为酿夫何如，一饱期不负。爰瞻白云岑，翘然注深暮。园畦雨初足，纾我抱瓮心。累寔既已结，旧葱复成林。良朋答嘉节，相期来远岑。呼童具壶觞，瓜蔬集前陈。虽无肴与馐，所辨贵适真。愿君理徽操，和我梁甫吟。
喜雨二首
作者：王渐逵
朝代：明

九夏酷暑愁已过，江城一雨更相宜。火云旱魅潜形候，竹杖芒鞋得意时。遂有霞光明野岸，伫看山色入荷卮。人间安得秋长在，日日凉风拂钓丝。林塘幽兴静偏宜，老去移家慰所思。晓雨不孤旬日望，秋风元是十年知。书生阅世终成幻，志士悲歌亦自痴。惟爱樾森楼外燕，飞来相对不相疑。
喜雨二首·其一
作者：王渐逵
朝代：明

九夏酷暑愁已过，江城一雨更相宜。火云旱魅潜形候，竹杖芒鞋得意时。遂有霞光明野岸，伫看山色入荷卮。人间安得秋长在，日日凉风拂钓丝。
喜雨二首·其二
作者：王渐逵
朝代：明

林塘幽兴静偏宜，老去移家慰所思。晓雨不孤旬日望，秋风元是十年知。书生阅世终成幻，志士悲歌亦自痴。惟爱樾森楼外燕，飞来相对不相疑。
四贤祠用方西樵韵
作者：王渐逵
朝代：明

四贤吾所慕，杖屦一跻游。祠宇云中见，仪形梦里求。绝学应难继，澄心可自酬。伫看山下水，赴海漫东流。
壬寅闰五月十四夜静坐后但见神气清朗彻夜玩月不寐至五鼓略就枕即梦见白沙先生瘦而长骨格昂峭两目烱然一如画图中所见者持酒一盏饮予曰此醇酒也极甜美曾饮之乎予答曰未饮也曰可饮之饮后即觉寤天将曙矣因纪以诗云
作者：王渐逵
朝代：明

淳风久已逝，淳质亦云稀。寥寥千载间，斯人日浇漓。我生颇好古，冀或一见之。天若启其衷，灵根夙相随。偶梦淳德人，风采真吾师。饮我以醇酒，一歃醒心脾。清浊既以涤，晶光著先机。再拜谢吾翁，焚香勤护持。
夜宿五层楼
作者：王渐逵
朝代：明

半空楼阁肃虚清，浑象冲融灏气明。永夜银河低自照，中天朱鸟静相擎。祥风浣浣仙灵近，湘簟潇潇慧思生。此意未应传下界，晓来悽对万家城。缥缈罗浮混太清，辟开门户见朱明。地当全越应灵萃，楼迥中峰翠欲擎。太白正堪游八极，井蛙空自叹虚生。醉馀欹枕残更月，疑共云霞住化城。中宵不寐抱神清，每向楼头问启明。旸谷霞开乌鸟浴，越江波静贝珠擎。岚霏暝入凡嚣寂，布葛寒深爽籁生。析木津头星汉杳，却从天市望京城。
夜宿五层楼·其一
作者：王渐逵
朝代：明

半空楼阁肃虚清，浑象冲融灏气明。永夜银河低自照，中天朱鸟静相擎。祥风浣浣仙灵近，湘簟潇潇慧思生。此意未应传下界，晓来悽对万家城。
夜宿五层楼·其三
作者：王渐逵
朝代：明

中宵不寐抱神清，每向楼头问启明。旸谷霞开乌鸟浴，越江波静贝珠擎。岚霏暝入凡嚣寂，布葛寒深爽籁生。析木津头星汉杳，却从天市望京城。
夜宿五层楼·其二
作者：王渐逵
朝代：明

缥缈罗浮混太清，辟开门户见朱明。地当全越应灵萃，楼迥中峰翠欲擎。太白正堪游八极，井蛙空自叹虚生。醉馀欹枕残更月，疑共云霞住化城。
夜饮方西樵紫云楼次韵
作者：王渐逵
朝代：明

紫云道人厌圭组，石泉卧听生微凉。好月相看夜无恙，白云不收秋太狂。丹厓碧涧酣玄梦，翠草琪花浣旧香。欲作王孙招隐赋，小山丛桂未应长。
天华宫用甘泉韵
作者：王渐逵
朝代：明

蓬莱古仙阁，天华闻妙香。两涧流石髓，一歃充饥肠。我爱轩辕生，卜筑山之阳。时主不能致，浩然天一方。至今御园柑，犹复栖鸾皇。昔我往从之，铁桥亘且长。朝宴夜乐洞，夕宿金沙庄。烟霞驻羲望，倒景怜清光。安得谢世人，山中日相忘。
奉寄鳌峰李老丈一首
作者：王渐逵
朝代：明

几年违别忆高贤，咫尺清风未结缘。尘梦忽惊河汉外，客槎疑泛斗牛边。瑞光遥射金银阙，紫气充连若木天。重拟一尊同浴日，坐观沧海变桑田。
孤山
作者：王渐逵
朝代：明

泛湖访和靖，水生湖淼茫。孤山贮凉荫，犹是昔年芳。石径梅已歇，烟汀莲复香。逸兴留天竺，高风蔑钱塘。斯人不可见，吾党有辉光。
安德道中杏花盛开感而赋此
作者：王渐逵
朝代：明

一从羁客落天涯，两见青春管物华。黄鸟相呼如唤友，杏花虽好不为家。平川渺渺际烟树，远戍悠悠隐暮笳。惟有萝峰旧时月，傍人深夜印晴沙。
宴饮伦氏园亭
作者：王渐逵
朝代：明

葭灰动无射，泰风扇初厉。文宴敞清暇，儒绅感昌际。碧漪瞰华榭，艳藻依芳砌。荷舒青盖张，菊放金缨缀。燕乐嗣菁莪，雅爱发鱼丽。德音孔伊迩，匪以旨酒醉。寄言同游者，兹会良难继。缅期崇令德，永以答嘉惠。
宿东林寺
作者：王渐逵
朝代：明

东林白莲春自生，田园久矣归渊明。江州太守送酒至，虎溪上人相笑迎。万壑松声非俗韵，一濂岩瀑浣尘缨。北囱正直天池外，梦与羲皇几醉醒。
宿南华效白沙体
作者：王渐逵
朝代：明

晓起篮舆快一登，三杯卯酒未瞢腾。天于胜地开三昧，我与卢能共一灯。云外飞来千世界，杖头攀处几崚嶒。买邻不用袈裟卜，自解藤蓑自曲肱。
宿月溪寺
作者：王渐逵
朝代：明

自惭踪迹混尘寰，暂借禅关为浣颜。结习未消花故著，扑缘遥省意相閒。好贤去远溪三过，多病维摩室半间。独倚云根成一笑，满潭寒月仰前山。
宿樾森楼柬伦右溪白山昆仲
作者：王渐逵
朝代：明

少壮追随汗漫游，宁将出处问丹丘。才华子合重归国，衰懒吾堪寄此楼。载酒不妨连夜醉，有身焉用百年忧。诗成朗月清风外，付与儿孙次第讴。
寄伦穗石
作者：王渐逵
朝代：明

文珠生合浦，美玉产蓝田。白虹贯穷旻，潜光媚重渊。幽深岂不远，至宝纷目前。散樗盈道傍，匠石相弃捐。嫫母充井闾，形容希见怜。婘华自钟眷，丑拙夫奚叹。从古谅斯造，谁能测其然。姬公勤日赅，孔辙母停巡。多才信为累，居德日已迁。轮辕迈攸往，致饬在朱殷。姱脩起神媚，荏苒伤岁年。愿言惧流光，毋为贻悔愆。
寄林汝桓同年
作者：王渐逵
朝代：明

灼灼台上花，苒苒溪边竹。美人别我去，相望隔江曲。去时寒云深，今已春草绿。春草绿已齐，美人行不归。忽闻扣我门，搴衣下庭阶。恍惚不可见，伫立自欷歔。徘徊向中堂，日夕不能寐。取读旧来扎，字字形相忘。
寄玉山陆晋川明府
作者：王渐逵
朝代：明

晋川吾所慕，欣慰玉山岑。论心频过访，抚景共登临。爱尔清新句，浇予磊落襟。未须嗟吏隐，供俸待词林。
寄王岱麓
作者：王渐逵
朝代：明

睡起楼头叹盍簪，相思凝望只长吟。林塘又见三春慕，客馆重淹累日阴。贮酒欲为新月约，泛舟徒有隔年心。闲来习静关初闭，苍霭骈萝锁倍深。
寄碧涧诸旧友
作者：王渐逵
朝代：明

廿年绝尘鞅，养疴在丘山。良朋日已远，亲知旷容颜。飞葭转夷则，凉风动遥关。晶晶天宇高，湛湛清汉还。呼童理篙楫，驾言溯洄澜。碧涧多俦侣，相从弃人间。云萝卧深映，岁月有馀閒。一见疑旧交，坐我黄绮班。文佩结衷好，丹霞以为餐。达观澹神虑，冥迹涤尘烦。人生若羁束，百岁无时闲。安得驭羽车，逸驾长追攀。
寄罗浮李鍊师
作者：王渐逵
朝代：明

闻道青霞扫石眠，曲肱犹枕蕊珠篇。即看篆竹惊蛇虎，遥见星松出洞天。共忆庚申曾守日，只今甲子又经年。书来问我无多事，嬴得闲游似迹仙。
寄蒋道林
作者：王渐逵
朝代：明

岳麓山川藉贲光，千年吾道见朱张。何时杖履沅湘外，同向南山语对床。君家遥近武陵津，翠竹霜枝满涧春。拟办一舟期过访，共依渔父看秦人。秋月秋风动远思，衡阳归雁暗相期。何当鼓柁湘江上，岣嵝峰头读禹碑。一点君山水上沤，洞庭西望隔湘瓯。岳阳久拟同携手，伫看乾坤月夜浮。
寄蒋道林·其一
作者：王渐逵
朝代：明

岳麓山川藉贲光，千年吾道见朱张。何时杖履沅湘外，同向南山语对床。
寄蒋道林·其三
作者：王渐逵
朝代：明

秋月秋风动远思，衡阳归雁暗相期。何当鼓柁湘江上，岣嵝峰头读禹碑。
寄蒋道林·其二
作者：王渐逵
朝代：明

君家遥近武陵津，翠竹霜枝满涧春。拟办一舟期过访，共依渔父看秦人。
寄蒋道林·其四
作者：王渐逵
朝代：明

一点君山水上沤，洞庭西望隔湘瓯。岳阳久拟同携手，伫看乾坤月夜浮。
寄蒋道林思南狱
作者：王渐逵
朝代：明

衡岳孤且高，亭亭祝融峰。屹立镇南纪，瞻依世云同。美人居其下，云萝漫相封。安得一见之，我心则以降。
寄谢张方伯犀浦
作者：王渐逵
朝代：明

林钟动炎飙，我稼怀初熟。驾言上小舟，遥向青萝屋。高畬喜得雨，田父仰沾足。去岁苦旱饥，赖此庶充腹。今朝江渡口，仓遽走儿仆。手持故人书，凉荫卧且读。书中竟何有，历历写衷曲。忆昔为曹郎，出入联镳轴。讵看岁月周，流光迈淹倏。负疴缅旷莽，朝事不经目。同时几豪彦，一一忘所录。而我甘耕农，已君居省辖。伯氏今何如，不审燕与蜀。人生慨萍梗，尘梦纷蕉鹿。知君重契谊，感意情弥笃。还期理篙楫，拜悟越山麓。临风寄咏言，于焉致忱曝。
寓广陵寄马道长
作者：王渐逵
朝代：明

仲默才华众所怜，汝南风壤故多贤。海陵邂逅见吾子，怀抱相逢如昔年。诗名不在建安下，文体亘回嬴汉先。别来江馆几相忆，云树清秋空暮天。
对雨
作者：王渐逵
朝代：明

晓雨增秋色，萧风醒客颜。乱书慵自检，危径杳难攀。瞑入逍遥世，澄深定照关。空山馀两月，了误得真閒。
寿九十翁梁云峰
作者：王渐逵
朝代：明

尘缨早谢重开径，穗老遥归共结庐。卫武精勤还作懿，伏生康健更传书。清秋瑞霭浮觥兕，贺客文车拥闬闾。自愧峰头徒远祝，不趋堂榭整冠裾。
寿伦右溪
作者：王渐逵
朝代：明

十月小阳春酒生，菊花森对芙蓉屏。煖日和风歌吹动，越山珠海瘴烟清。古今五福在康健，世代几人逢圣明。深杯酌子勿辞醉，共泛星槎朝玉京。
寿伦右溪诗三首
作者：王渐逵
朝代：明

海内才名是大家，任閒知尔寿无涯。径通宾客常留鹤，地有池园不种瓜。脱尽华簪便舒服，旋篘春酒荐黄花。遥知炼就刀圭诀，解组归来鬓尚鸦。逍遥高枕越山扃，云谷看云远避名。懒去经年回勘合，悟来深夜读黄庭。床头酿黍惟真诀，世上观棋亦浪评。沧海白云谁作主，知公元是太微星。右溪道人初度日，桃花满逐小阳开。携壶社老扫坛去，爱客山灵送月来。笑我欲为勾漏令，知公真抱谪仙才。还期共驻飞云顶，羽驭星轮遍九垓。
寿伦右溪诗三首·其一
作者：王渐逵
朝代：明

海内才名是大家，任閒知尔寿无涯。径通宾客常留鹤，地有池园不种瓜。脱尽华簪便舒服，旋篘春酒荐黄花。遥知炼就刀圭诀，解组归来鬓尚鸦。
寿伦右溪诗三首·其三
作者：王渐逵
朝代：明

右溪道人初度日，桃花满逐小阳开。携壶社老扫坛去，爱客山灵送月来。笑我欲为勾漏令，知公真抱谪仙才。还期共驻飞云顶，羽驭星轮遍九垓。
寿伦右溪诗三首·其二
作者：王渐逵
朝代：明

逍遥高枕越山扃，云谷看云远避名。懒去经年回勘合，悟来深夜读黄庭。床头酿黍惟真诀，世上观棋亦浪评。沧海白云谁作主，知公元是太微星。
寿伦樾溪诞日
作者：王渐逵
朝代：明

秋日秋风秋更丛，紫微池上醉芙蓉。榆花乱点星河渚，寿酒遥开太乙宫。林外勋名思绮角，人间康乐见乔松。合欢正籍中庭月，歌管楼头未报钟。
寿伦穗石
作者：王渐逵
朝代：明

梅花独荐嘉平酒，贺客群登顺孝堂。子固文章孚众望，窦家兄弟共联芳。春风满座人如醉，煦日单衣岁协祥。笑我爱贤心未已，预为邦国一称觞。
寿区白斋梁毅所二同年七十一同四月生
作者：王渐逵
朝代：明

四月天气佳，景风扇融和。葭灰转仲吕，万物熙以讹。遥持一杯酒，兄弟相经过。何以介眉寿，肴馔列前罗。时果荐荔支，园畦摘嘉蔬。虽无珍与馐，寄兴则已多。旅寓百年内，居诸倏如梭。为乐须及时，不饮将奈何。但罄同心欢，不惜春颜酡。请君且尽酌，贱子当筵歌。珠海渊且深，白云高嵯峨。相期祝无疆，长醉南山柯。玄云倏以霁，舒望倍清圆。良辰既难得，雅爱亦自宜。三寿欣作朋，华堂列芳筵。古人重五福，康宁乃居先。兄弟共为乐，脱略返自然。吁嗟误尘网，一落经岁年。慨彼蜉蝣子，营营徒自怜。脩林无俗颜，委卷有真诠。来鸟亦中正，月色当我前。举杯各尽欢，饮以斟复旋。人生不常少，素发冠其颠。诞日不为乐，达士羞与传。
寿区白斋梁毅所二同年七十一同四月生·其一
作者：王渐逵
朝代：明

四月天气佳，景风扇融和。葭灰转仲吕，万物熙以讹。遥持一杯酒，兄弟相经过。何以介眉寿，肴馔列前罗。时果荐荔支，园畦摘嘉蔬。虽无珍与馐，寄兴则已多。旅寓百年内，居诸倏如梭。为乐须及时，不饮将奈何。但罄同心欢，不惜春颜酡。请君且尽酌，贱子当筵歌。珠海渊且深，白云高嵯峨。相期祝无疆，长醉南山柯。
寿区白斋梁毅所二同年七十一同四月生·其二
作者：王渐逵
朝代：明

玄云倏以霁，舒望倍清圆。良辰既难得，雅爱亦自宜。三寿欣作朋，华堂列芳筵。古人重五福，康宁乃居先。兄弟共为乐，脱略返自然。吁嗟误尘网，一落经岁年。慨彼蜉蝣子，营营徒自怜。脩林无俗颜，委卷有真诠。来鸟亦中正，月色当我前。举杯各尽欢，饮以斟复旋。人生不常少，素发冠其颠。诞日不为乐，达士羞与传。
寿岑浦谷二首
作者：王渐逵
朝代：明

少小才名动海崖，山川灵孕羡南离。化分周室东西陜，道著虞庭礼乐司。腊荐嘉平春酒盎，池开六脉瑞光奇。商颜绮角闲相伴，共向东风问紫芝。君辞北阙归沧海，我亦移家向穗城。世事转篷人易老，梅花催酒客初醒。剧谈共对班荆坐，万虑空馀入社情。更喜祝融开寿域，即看南斗避文星。
寿岑浦谷二首·其一
作者：王渐逵
朝代：明

少小才名动海崖，山川灵孕羡南离。化分周室东西陜，道著虞庭礼乐司。腊荐嘉平春酒盎，池开六脉瑞光奇。商颜绮角闲相伴，共向东风问紫芝。
寿岑浦谷二首·其二
作者：王渐逵
朝代：明

君辞北阙归沧海，我亦移家向穗城。世事转篷人易老，梅花催酒客初醒。剧谈共对班荆坐，万虑空馀入社情。更喜祝融开寿域，即看南斗避文星。
寿张蒙溪方伯初度
作者：王渐逵
朝代：明

清朝岳伯度初经，岭海江山尽效灵。遂有祝融开寿域，即看南斗避文星。弧光每向秋分见，台色遥依紫极明。再拜峰头深一祝，半为知己半苍生。两勤播命奠明区，十郡欢歌寿庆馀。沧海白云趋屏树，赤蛇朱鸟肃冠裾。薇花席上秋光满，鼓角声中瑞气舒。盖世勋名应属望，白头今已愧迂儒。
寿张蒙溪方伯初度·其一
作者：王渐逵
朝代：明

清朝岳伯度初经，岭海江山尽效灵。遂有祝融开寿域，即看南斗避文星。弧光每向秋分见，台色遥依紫极明。再拜峰头深一祝，半为知己半苍生。
寿张蒙溪方伯初度·其二
作者：王渐逵
朝代：明

两勤播命奠明区，十郡欢歌寿庆馀。沧海白云趋屏树，赤蛇朱鸟肃冠裾。薇花席上秋光满，鼓角声中瑞气舒。盖世勋名应属望，白头今已愧迂儒。
寿李三洲
作者：王渐逵
朝代：明

巾中已见归田日，野服还看入社时。卢植生徒盈越国，武侯勋业重南夷。襟怀早付三秋菊，韬略犹存一局棋。笑我登堂何所祝，爰歌维岳进深卮。
寿许愚潭
作者：王渐逵
朝代：明

避地出萝岭，移居向越台。偶成真率会，得与诸贤偕。乡里先论年，谈笑足娱谐。人生百龄内，时事多阻乖。生日不为乐，顾影嗟形骸。潭翁本僯党，夙昔我所怀。徒迁近伊迩，尊酒时招陪。喜过悬弧旦，社老欢一杯。看馔欣及时，醴酌亦旨佳。相知更相厚，衷抱因以开。葭灰转林钟，好风自南来。新月喜傍人，深夜同徘徊。朱鸟挂前檐，狐星亦当阶。但愿日为寿，取醉不记回。酒中多谬误，愿君莫疑猜。附骥述短章，瓦缶岂能谐。
寿陈天游八十一
作者：王渐逵
朝代：明

华筵深映丽春时，硕德遥应与寿期。湖海早闻归范蠡，华山长自老希夷。天从甲子开元会，人在乡邦见鼎彝。贺酒不妨重入社，为公今日进深卮。
小孤山
作者：王渐逵
朝代：明

揽衣上小孤，遥看山海图。近有影泽邑，室闾尽荒芜。令尹不可见，堤柳树扶疏。人远风尚存，室还道未纡。欲傍柴桑阴，兹焉结吾庐。
小楼成与诸戚友宴饮用杜韵二首
作者：王渐逵
朝代：明

少学张衡赋两都，满蓬风雪泛江湖。倦游此日怜閒散，豪气于今更有无。漫把行藏归短榻，欲将传述附前儒。云山水月无人领，尽向楼头属病夫。岁暮亲朋增胜会，天晴峰巘瞰虚楼。窥檐鹳鹤翩翩过，护闼云烟细细浮。尽日墟原归野老，隔江灯火见渔舟。天门闾阖遥相望，欲溯银河万里流。
小楼成与诸戚友宴饮用杜韵二首·其一
作者：王渐逵
朝代：明

少学张衡赋两都，满蓬风雪泛江湖。倦游此日怜閒散，豪气于今更有无。漫把行藏归短榻，欲将传述附前儒。云山水月无人领，尽向楼头属病夫。
小楼成与诸戚友宴饮用杜韵二首·其二
作者：王渐逵
朝代：明

岁暮亲朋增胜会，天晴峰巘瞰虚楼。窥檐鹳鹤翩翩过，护闼云烟细细浮。尽日墟原归野老，隔江灯火见渔舟。天门闾阖遥相望，欲溯银河万里流。
山中吟
作者：王渐逵
朝代：明

廿年不出此山窝，石室新藏志不磨。永夜尚存姬旦梦，青山常过接舆歌。问奇田父擎蓑笠，扶杖门生候径萝。几次欲寻文社会，鹅湖朋旧已无多。
山中奉怀诸君十一首 其一 区令尹白斋
作者：王渐逵
朝代：明

连江禀萧旷，久抱柴桑志。酒酣诗调新，月朗琴声异。负郭无二顷，饮水蔑千驷。我欲思古人，于君慰深意。
山中奉怀诸君十一首 其七 程总戎雪崖
作者：王渐逵
朝代：明

将军起勋胄，恂恂若儒生。虎帐弃玄略，词林抗英名。天威付神武，浪迹歌太平。羌胡方桀骜，迟尔嫖姚兵。
山中奉怀诸君十一首 其三 李郡守壁山
作者：王渐逵
朝代：明

李侯寡言笑，灵度缅虚敞。字意溯秦先，诗嗣陈黄响。飘飘文溪裔，霜竹恣游往。舞雩咏归来，高朗冒神赏。
山中奉怀诸君十一首 其九 伦仪部穗石
作者：王渐逵
朝代：明

春曹富酝籍，端居事幽讨。岭表流清标，海内挹文藻。示朴非良工，韫遗岂珍宝。拟泛凌霄槎，宁恋栖霞岛。
山中奉怀诸君十一首 其二 梁令尹毅所
作者：王渐逵
朝代：明

象山百鍊钢，忤世卧林野。逍遥湖南情，脱略云谷社。文簪绍累叶，越士避三舍。金石明尔心，卓哉古狷者。
山中奉怀诸君十一首 其五 赵少参东台
作者：王渐逵
朝代：明

藩伯秉懿睿，慧性昭以灵。澡德既瑩彻，游艺亦光精。遗我紫玉佩，报之双翠琼。鹍鹏徒冥漠，莺斯岂能并。
山中奉怀诸君十一首 其五 赵少参东台
作者：王渐逵
朝代：明
体裁：古风

藩伯秉懿睿，慧性昭以灵。澡德既莹彻，游艺亦光精。遗我紫玉佩，报之双翠琼。鹍鹏徒冥漠，莺斯岂能并。
山中奉怀诸君十一首 其八 苏谏议见江
作者：王渐逵
朝代：明

黄门清庙器，秀朗见丰度。圭璋重特达，馨蔼起神慕。驰情向丘园，偶尔狎鸥鹭。光风不可掬，神物终难捕。
山中奉怀诸君十一首 其六 伦通参右溪
作者：王渐逵
朝代：明

银台挺间气，豪达任天真。暂作右溪主，终非凫鹄群。云谷想高度，樾楼觇清芬。爱君灵性资，契我参同文。
山中奉怀诸君十一首 其十 何侍御古林
作者：王渐逵
朝代：明

柱史凝道器，早龄顿超释。峨冠挹圣贤，闭户谢宾客。古道期相敦，薄俗倏以革。焚香盥商盘，歛衽启羲画。
山中奉怀诸君十一首 其十一 伦茂才壁泉
作者：王渐逵
朝代：明

公子出名望，才华丽群从。矫矫荀氏龙，翩翩谢家凤。鳞羽自珍饬，圭角喜磨砻。每诵琼瑶篇，醒我烟霞梦。
山中奉怀诸君十一首 其四 梁郡守海石
作者：王渐逵
朝代：明

梁伯有醇质，标格称大雅。白鹿恣遨游，五老对潇洒。阳春变高调，顿觉知者寡。云衢切天阍，羡尔行空马。
山中奉怀诸君十一首·区令尹白斋
作者：王渐逵
朝代：明

连江禀萧旷，久抱柴桑志。酒酣诗调新，月朗琴声异。负郭无二顷，饮水蔑千驷。我欲思古人，于君慰深意。象山百鍊钢，忤世卧林野。逍遥湖南情，脱略云谷社。文簪绍累叶，越士避三舍。金石明尔心，卓哉古狷者。李侯寡言笑，灵度缅虚敞。字意溯秦先，诗嗣陈黄响。飘飘文溪裔，霜竹恣游往。舞雩咏归来，高朗冒神赏。梁伯有醇质，标格称大雅。白鹿恣遨游，五老对潇洒。阳春变高调，顿觉知者寡。云衢切天阍，羡尔行空马。藩伯秉懿睿，慧性昭以灵。澡德既瑩彻，游艺亦光精。遗我紫玉佩，报之双翠琼。鹍鹏徒冥漠，莺斯岂能并。银台挺间气，豪达任天真。暂作右溪主，终非凫鹄群。云谷想高度，樾楼觇清芬。爱君灵性资，契我参同文。将军起勋胄，恂恂若儒生。虎帐弃玄略，词林抗英名。天威付神武，浪迹歌太平。羌胡方桀骜，迟尔嫖姚兵。黄门清庙器，秀朗见丰度。圭璋重特达，馨蔼起神慕。驰情向丘园，偶尔狎鸥鹭。光风不可掬，神物终难捕。春曹富酝籍，端居事幽讨。岭表流清标，海内挹文藻。示朴非良工，韫遗岂珍宝。拟泛凌霄槎，宁恋栖霞岛。柱史凝道器，早龄顿超释。峨冠挹圣贤，闭户谢宾客。古道期相敦，薄俗倏以革。焚香盥商盘，歛衽启羲画。公子出名望，才华丽群从。矫矫荀氏龙，翩翩谢家凤。鳞羽自珍饬，圭角喜磨砻。每诵琼瑶篇，醒我烟霞梦。
山中寄冯次冈
作者：王渐逵
朝代：明

忆昔洛澄里，竹阁深微凉。款语迟刻烛，披衣起联床。讵意十六载，睽异天各方。徘徊樾森楼，悲观共登堂。青春庆嘉衣，浩首怜故乡。童稚倏已惊，主宾浑相忘。环列驻清荫，逶迤转回塘。景色夕更佳，为乐讵未央。愿言常见亲，眷藉君子光。
山中寄李三洲
作者：王渐逵
朝代：明

西蜀方回舟，八蛮随安㘘。两晤樾森楼，一对珠海寺。如何廿年交，匆匆复相离。惠我书数箧，玄文更深秘。山中诵且绎，念子不能寐。何时预扫云，共语观水记。
山中秋夜感兴
作者：王渐逵
朝代：明

白日青天迥不沦，帝王中国自传神。庄周万古堪长罪，幻说西方有圣人。汉儒糟粕汨天常，寥落侵侵入晋唐。至宝眼前浑不识，却从胡黠乞馀光。云谷归来夜未央，绕篱黄菊映秋芳。閒陪无极翁迟坐，风月满庭花正香。击壤吟成梦已非，每因康节畅玄机。閒随安乐窝边去，带得先天一片归。洛源清彻溯明河，浩浩春风散碧波。洙泗若为分席坐，不知颜闵竟如何。壁立崚嶒万仞翱，伊川今古更人豪。却怜逐影寻声者，浪说当年帽䇶高。考亭一脉本轲丘，著作遥知为世谋。却怪虚谈狂谬者，摘从枝叶倍寻搜。大道人人本自存，每于居处得真诠。不知扇颂缘何事，却蹈西方竖佛门。万派源头一贯之，入门朱陆未应岐。鸣冤定论浑多事，只向人间管是非。台上阳春日半晖，石翁寻乐已忘机。溪头忽遇程夫子，长笑吟风弄月归。八百僧同了性缘，谁知行者得心传。当时若解真空幻，碓下应须出圣贤。了悟由来迥未融，须知外内本无空。舞雩三省曾家业，到底何人得所宗。六经群圣本宗元，派出新枝尽子孙。翻笑世儒痴自异，错将苗孽作根源。尽逃贤圣向禅求，杨简风狂更可忧。始信象门山径别，卜商流派有庄周。名利滔滔逝不还，是谁于此更开颜。人间尽遂浮生乐，梦觉元来第一关。学圣人人共一班，每当粘滞廓清难。欲知跬步还千里，诚意津头仔细看。此心通道更无穷，休咎由来应不诬。此学千年多不讲，却从悬想着功夫。圣门仁礼立双轮，表记檀弓语更真。我爱关西传此脉，独将遗教觉斯人。常于感应验中和，动处过时静亦过。若是深居资讲说，岂知禅定有头陀。威仪宣著有灵符，义理分明在扩充。立本若为真自了，却如盆上觅栽松。声音之学久相违，养德陶心自不支。不见齐门驱御速，却于韶乐识婴儿。
山中秋夜感兴·其一
作者：王渐逵
朝代：明

白日青天迥不沦，帝王中国自传神。庄周万古堪长罪，幻说西方有圣人。
山中秋夜感兴·其七
作者：王渐逵
朝代：明

考亭一脉本轲丘，著作遥知为世谋。却怪虚谈狂谬者，摘从枝叶倍寻搜。
山中秋夜感兴·其三
作者：王渐逵
朝代：明

云谷归来夜未央，绕篱黄菊映秋芳。閒陪无极翁迟坐，风月满庭花正香。
山中秋夜感兴·其九
作者：王渐逵
朝代：明

万派源头一贯之，入门朱陆未应岐。鸣冤定论浑多事，只向人间管是非。
山中秋夜感兴·其二
作者：王渐逵
朝代：明

汉儒糟粕汨天常，寥落侵侵入晋唐。至宝眼前浑不识，却从胡黠乞馀光。
山中秋夜感兴·其二十
作者：王渐逵
朝代：明

威仪宣著有灵符，义理分明在扩充。立本若为真自了，却如盆上觅栽松。
山中秋夜感兴·其二十一
作者：王渐逵
朝代：明

声音之学久相违，养德陶心自不支。不见齐门驱御速，却于韶乐识婴儿。
山中秋夜感兴·其五
作者：王渐逵
朝代：明

洛源清彻溯明河，浩浩春风散碧波。洙泗若为分席坐，不知颜闵竟如何。
山中秋夜感兴·其八
作者：王渐逵
朝代：明

大道人人本自存，每于居处得真诠。不知扇颂缘何事，却蹈西方竖佛门。
山中秋夜感兴·其六
作者：王渐逵
朝代：明

壁立崚嶒万仞翱，伊川今古更人豪。却怜逐影寻声者，浪说当年帽䇶高。
山中秋夜感兴·其十
作者：王渐逵
朝代：明

台上阳春日半晖，石翁寻乐已忘机。溪头忽遇程夫子，长笑吟风弄月归。
山中秋夜感兴·其十一
作者：王渐逵
朝代：明

八百僧同了性缘，谁知行者得心传。当时若解真空幻，碓下应须出圣贤。
山中秋夜感兴·其十七
作者：王渐逵
朝代：明

此心通道更无穷，休咎由来应不诬。此学千年多不讲，却从悬想着功夫。
山中秋夜感兴·其十三
作者：王渐逵
朝代：明

六经群圣本宗元，派出新枝尽子孙。翻笑世儒痴自异，错将苗孽作根源。
山中秋夜感兴·其十九
作者：王渐逵
朝代：明

常于感应验中和，动处过时静亦过。若是深居资讲说，岂知禅定有头陀。
山中秋夜感兴·其十二
作者：王渐逵
朝代：明

了悟由来迥未融，须知外内本无空。舞雩三省曾家业，到底何人得所宗。
山中秋夜感兴·其十五
作者：王渐逵
朝代：明

名利滔滔逝不还，是谁于此更开颜。人间尽遂浮生乐，梦觉元来第一关。
山中秋夜感兴·其十八
作者：王渐逵
朝代：明

圣门仁礼立双轮，表记檀弓语更真。我爱关西传此脉，独将遗教觉斯人。
山中秋夜感兴·其十六
作者：王渐逵
朝代：明

学圣人人共一班，每当粘滞廓清难。欲知跬步还千里，诚意津头仔细看。
山中秋夜感兴·其十四
作者：王渐逵
朝代：明

尽逃贤圣向禅求，杨简风狂更可忧。始信象门山径别，卜商流派有庄周。
山中秋夜感兴·其四
作者：王渐逵
朝代：明

击壤吟成梦已非，每因康节畅玄机。閒随安乐窝边去，带得先天一片归。
山中苦雨
作者：王渐逵
朝代：明

草暗松关樵迹稀，溟濛山色障重帷。行人不答中原望，尽向芳岩带雨归。厌扶蓑笠傍山台，石溜飞泉转涧雷。嬴得一番春意好，蕨薇深长丽花开。年来贫病苦相遭，老屋春深未缉茅。可是青山原有意，翠榕深护绿萝交。几旬不出意何穷，静检遗经较异同。忽听儿童报晴霁，杖藜看日上孤峰。
山中苦雨·其一
作者：王渐逵
朝代：明

草暗松关樵迹稀，溟濛山色障重帷。行人不答中原望，尽向芳岩带雨归。
山中苦雨·其三
作者：王渐逵
朝代：明

年来贫病苦相遭，老屋春深未缉茅。可是青山原有意，翠榕深护绿萝交。
山中苦雨·其二
作者：王渐逵
朝代：明

厌扶蓑笠傍山台，石溜飞泉转涧雷。嬴得一番春意好，蕨薇深长丽花开。
山中苦雨·其四
作者：王渐逵
朝代：明

几旬不出意何穷，静检遗经较异同。忽听儿童报晴霁，杖藜看日上孤峰。
山居偶成
作者：王渐逵
朝代：明

林输谷献足相成，待石行云尽有情。识字蜗牛能作篆，管时山鸟解知更。生涯不与嚣群逐，机事争如抱瓮行。惟有前峰同此意，年来相对静仪形。
山居寺再和前韵
作者：王渐逵
朝代：明

沿竹入层径，扪萝上峻坡。寺深闻罄远，楼遍碍云多。往事僧能道，豪吟客暂过。谁家烟艇外，时送采莲歌。
山居感兴
作者：王渐逵
朝代：明

凌晨陟南陇，意会情亦勤。条风试初节，良苗日怀新。芳原垂荔实，嘉树鸣时禽。神至忘形性，景薄觉夕昏。吟风振林薄，浣襟缓栖依。严蒸渐以远，山静颜自怡。繁蕊播馀馥，流泉激清漪。盼徕与道游，形神入希夷。羽驾良独幻，丹丘亦传疑。达士贵所适，愚世徒乖痴。轻霏动载夏，庭树荫华兹。佳节变鸣禽，丹厓堕游丝。初志迥自服，崇深以为期。途迷讵徬徨，业废犹趄趑。流光迈淹忽，岁月不我依。履咎方自戚，抚心良独祇。谁为泰山高，跬步千里长。谁云沧海阔，一苇可以将。春秋焉常保，朱颜易飘扬。蚁穴堕层凌，寸蠹沦豫章。少壮不弩力，老大徒悲伤。
山居感兴·其一
作者：王渐逵
朝代：明

凌晨陟南陇，意会情亦勤。条风试初节，良苗日怀新。芳原垂荔实，嘉树鸣时禽。神至忘形性，景薄觉夕昏。
山居感兴·其三
作者：王渐逵
朝代：明

轻霏动载夏，庭树荫华兹。佳节变鸣禽，丹厓堕游丝。初志迥自服，崇深以为期。途迷讵徬徨，业废犹趄趑。流光迈淹忽，岁月不我依。履咎方自戚，抚心良独祇。
山居感兴·其二
作者：王渐逵
朝代：明

吟风振林薄，浣襟缓栖依。严蒸渐以远，山静颜自怡。繁蕊播馀馥，流泉激清漪。盼徕与道游，形神入希夷。羽驾良独幻，丹丘亦传疑。达士贵所适，愚世徒乖痴。
山居感兴·其四
作者：王渐逵
朝代：明

谁为泰山高，跬步千里长。谁云沧海阔，一苇可以将。春秋焉常保，朱颜易飘扬。蚁穴堕层凌，寸蠹沦豫章。少壮不弩力，老大徒悲伤。
山居菊盛开谩兴三首用唐人韵
作者：王渐逵
朝代：明

青萝山下看新谱，几度锄云得尽栽。标格自能驱俗去，清香还许并诗来。似怜空静深深映，却为佳辰故故开。犹恨明年燕蓟路，风尘遥处首重回。深秋遥落满山台，幽菊依岩处处栽。半点红尘应不到，数声玄鹤却飞来。梁园金谷元非托，魏紫姚黄亦浪开。君看驿南津口路，几多冠盖不知回。曾是瑶池入品裁，上方仙种绝凡栽。罗浮道士朝元去，姑射真人佩玉来。映日金缨和露缀，迎风丹袂倚云开。何时移向柴桑里，共醉南山未拟回。
山居菊盛开谩兴三首用唐人韵·其一
作者：王渐逵
朝代：明

青萝山下看新谱，几度锄云得尽栽。标格自能驱俗去，清香还许并诗来。似怜空静深深映，却为佳辰故故开。犹恨明年燕蓟路，风尘遥处首重回。
山居菊盛开谩兴三首用唐人韵·其三
作者：王渐逵
朝代：明

曾是瑶池入品裁，上方仙种绝凡栽。罗浮道士朝元去，姑射真人佩玉来。映日金缨和露缀，迎风丹袂倚云开。何时移向柴桑里，共醉南山未拟回。
山居菊盛开谩兴三首用唐人韵·其二
作者：王渐逵
朝代：明

深秋遥落满山台，幽菊依岩处处栽。半点红尘应不到，数声玄鹤却飞来。梁园金谷元非托，魏紫姚黄亦浪开。君看驿南津口路，几多冠盖不知回。
山楼有怀诸君
作者：王渐逵
朝代：明

樾森台馆集冠裳，两日幽栖语对床。别后襟怀徒自惘，夜来风雨得无狂。君应北望思玄境，我欲东归卧醉乡。遥想诸贤群聚处，漫劳星使记遐方。
己酉岁壬辰之夜梦与三洲李丈登高台遥望中原但见齐州九点在苍霭中隐隐可辨三洲曰宇宙内事吾儒分内事也曰子知分内之事则知尽分内之道乎三洲又曰吾今乃知居高则明处下则塞曰子知明塞之义则知尽居处之道矣三洲又曰天地山河存乎两界秦晋为首闽越为尾馀皆毛发肢节也曰子通督任之义则知通致理之源矣须臾云霞四歛皎日照衣环顾太和万物融合浑为一丸三洲曰此所谓弄丸者耶曰子知转九之义则宇宙之柄在手矣语罢而觉遂赋四章以纪其事因以赠三洲之行云
作者：王渐逵
朝代：明
体裁：四言诗

中原膴膴，谁其域之。四隩既同，谁其宅之。赫赫神禹，应龙翼之。谁谓天远，倾耳听之。谁谓地广，跂而罄之。我思荩臣，上帝命之。抑抑荩臣，神明其德。上帝之司，下土之式。九围同人，翊我皇极。春阳载和，春日晶晶。有鸣鸧鹒，念我友生。登高作赋，送子于行。
席中和方丹山韵
作者：王渐逵
朝代：明

玉坛金简咏曾城，仙侣飘飘取次赓。瑶圃有书青鸟度，银河无浪白榆生。风埃自惜增凡气，花鸟于今亦世情。欲向广庭访真诀，露浓寒重不堪盟。
广居堂
作者：王渐逵
朝代：明

佛山之麓，古洛之墟。有儒一宫，严邃翼如。青萝相对，翘首踟蹰。我有安宅，君有广居。
张宪长过访诗以谢之
作者：王渐逵
朝代：明

问俗惊看到野人，怀贤今喜得相亲。荒林已见无留暑，冻雨应先为洒尘。礼介岂堪从委巷，青山久不拜朱轮。三吴明日空回首，愁对文星入望频。
忠烈陶氏先祠诗
作者：王渐逵
朝代：明

郁郁层林，苍梧之阳。挺生哲人，藩彼东方。东方匪宁，群黎鞠凶。蠢尔小丑，王师是抗。矫矫宪臣，戎车戎行。戎车戎行，皇威斯张。既曰剪芟，亦尔孚降。党孽益炽，死绥慨慷。烈烈劲节，孑孑孤忠。维皇锡报，庙食于今。庙食于今，帝显其光。迄于继世，莫之与京。奕奕藩侯，荆越是疆。奠我南服，神武维扬。酋獞是慑，下民孔宁。下民孔宁，藩侯告成。昊天告佑，四纪是承。于赫世家，祝融之宫。绵绵百世，礿烝袷尝。施于孙子，有愆其庆。有愆其庆，翊我家邦。
忠烈陶氏先祠诗·其一
作者：王渐逵
朝代：明

郁郁层林，苍梧之阳。挺生哲人，藩彼东方。东方匪宁，群黎鞠凶。蠢尔小丑，王师是抗。矫矫宪臣，戎车戎行。
忠烈陶氏先祠诗·其三
作者：王渐逵
朝代：明

庙食于今，帝显其光。迄于继世，莫之与京。奕奕藩侯，荆越是疆。奠我南服，神武维扬。酋獞是慑，下民孔宁。
忠烈陶氏先祠诗·其二
作者：王渐逵
朝代：明

戎车戎行，皇威斯张。既曰剪芟，亦尔孚降。党孽益炽，死绥慨慷。烈烈劲节，孑孑孤忠。维皇锡报，庙食于今。
忠烈陶氏先祠诗·其四
作者：王渐逵
朝代：明

下民孔宁，藩侯告成。昊天告佑，四纪是承。于赫世家，祝融之宫。绵绵百世，礿烝袷尝。施于孙子，有愆其庆。有愆其庆，翊我家邦。
怀余约斋
作者：王渐逵
朝代：明

夫君久客旅，吾亦事耕农。穗城一分暌，六载问不通。讵意珠海浔，野服得相从。世俗纷转更，尚留好颜容。欣对谢主人，感我一尊同。平潮际芳洲，广树多惠风。踟踷不能去，于焉托孤衷。郭生来青萝，过我双鱼居。为我诵所闻，言雅意有馀。知君勤讲席，后辈多沾濡。著述日云远，所得今何如。负疴歉相访，遥寄尺素书。村居寡往来，童仆亦荒疏。不识城南路，借问高人闾。植性本真率，君当恕谬迂。
怀余约斋·其一
作者：王渐逵
朝代：明

夫君久客旅，吾亦事耕农。穗城一分暌，六载问不通。讵意珠海浔，野服得相从。世俗纷转更，尚留好颜容。欣对谢主人，感我一尊同。平潮际芳洲，广树多惠风。踟踷不能去，于焉托孤衷。
怀余约斋·其二
作者：王渐逵
朝代：明

郭生来青萝，过我双鱼居。为我诵所闻，言雅意有馀。知君勤讲席，后辈多沾濡。著述日云远，所得今何如。负疴歉相访，遥寄尺素书。村居寡往来，童仆亦荒疏。不识城南路，借问高人闾。植性本真率，君当恕谬迂。
怀玉山
作者：王渐逵
朝代：明

我闻玉斗山，上与魁杓通。异光夜辉映，彩雾朝朦胧。七蟠委纡郁，遥入天门峰。时有九品莲，金鸡号瑶宫。缅兹大洋坂，乃在玉琅东。良田注泉露，旱暵寡所逢。我欲家其巅，永为畎亩农。
思武陵
作者：王渐逵
朝代：明

武陵与世隔，千年隐奇迹。桃花满涧渠，渔父不相识。美人慕皇王，秦晋若喘息。安得问其源，翘首空叹惜。
感寓
作者：王渐逵
朝代：明

累累河畔草，枝叶自萎黄。春夏水泉鉴，泛啮以为常。何人悯其质，移之向丘冈。丘冈亦自尔，纠结当路傍。牧竖倍戕毒，行人漫悽伤。幸不折斧斤，植性非所良。高高太华岑，悬厓入冥苍。安得托孤根，岁晏相徜徉。下有云露滋，上有日月光。芬华吐瘦真，永以离世殃。
挽霍渭崖五首
作者：王渐逵
朝代：明

黑云堆墨拥山阿，骞地飘风骞地过。可是真工元未洽，不成霖雨沛江河。自擎舟楫出长途，满目湖山兴不孤。却怪当时轻自识，只将齐晋认龟凫。绝学由来未易传，每于贤哲得真铨。堪嗟一卷程朱训，回首风光已暮年。月旦凭谁更品评，古今人物自成名。遥知嘉靖明伦疏，留与千年映汗青。宝鸭池边芳草凄，翳门关外半斜晖。独怜华表孤高鹤，不共樵云一队归。
挽霍渭崖五首·其一
作者：王渐逵
朝代：明

黑云堆墨拥山阿，骞地飘风骞地过。可是真工元未洽，不成霖雨沛江河。
挽霍渭崖五首·其三
作者：王渐逵
朝代：明

绝学由来未易传，每于贤哲得真铨。堪嗟一卷程朱训，回首风光已暮年。
挽霍渭崖五首·其二
作者：王渐逵
朝代：明

自擎舟楫出长途，满目湖山兴不孤。却怪当时轻自识，只将齐晋认龟凫。
挽霍渭崖五首·其五
作者：王渐逵
朝代：明

宝鸭池边芳草凄，翳门关外半斜晖。独怜华表孤高鹤，不共樵云一队归。
挽霍渭崖五首·其四
作者：王渐逵
朝代：明

月旦凭谁更品评，古今人物自成名。遥知嘉靖明伦疏，留与千年映汗青。
新卜居双峰岭玄罗洞天
作者：王渐逵
朝代：明

一门开向碧霄边，万仞遥看瀑布悬。满径榆花通远漠，半空梵气结诸天。奔趋岛屿供书案，垦辟云霞课秫田。隐几年来何所事，焚香高诵蕊珠篇。
新春偶成
作者：王渐逵
朝代：明

种桃栽竹遍前山，老去看花得更閒。每畏芳春多着雨，为缘新岁一开关。闻莺忽忆青莲社，待月频过白鹭湾。会看田夫初试犊，满犁膏润正怡颜。
新晴过双鱼楼二首
作者：王渐逵
朝代：明

玄云散碧昊，稀星尚纵横。仆夫整巾车，驾言渡回峰。曙色荫高林，群动起鸣禽。园子有好怀，导我舒聎登。芙蕖秀芳姿，橘柚盈繁阴。旬日滞所整，畦畹无颓容。乃知雨师意，因之谢丰隆。断渚无来使，环山多旧朋。一樽且独对，焉测否与通。登楼望平野，阡陌纷参差。我稼日已长，我迹日与俱。旬岁歉饥馑，一饱夫奚求。灌园养疏拙，代耕非所希。展书暇且读，古人有良谋。孺子歌伐檀，渊明赋归来。二君炳前脩，翛然舒我忧。鹪鹩隐榆枋，蔚岑相为期。虽无鹏鹄翔，可以远网罗。
新晴过双鱼楼二首·其一
作者：王渐逵
朝代：明

玄云散碧昊，稀星尚纵横。仆夫整巾车，驾言渡回峰。曙色荫高林，群动起鸣禽。园子有好怀，导我舒聎登。芙蕖秀芳姿，橘柚盈繁阴。旬日滞所整，畦畹无颓容。乃知雨师意，因之谢丰隆。断渚无来使，环山多旧朋。一樽且独对，焉测否与通。
新晴过双鱼楼二首·其二
作者：王渐逵
朝代：明

登楼望平野，阡陌纷参差。我稼日已长，我迹日与俱。旬岁歉饥馑，一饱夫奚求。灌园养疏拙，代耕非所希。展书暇且读，古人有良谋。孺子歌伐檀，渊明赋归来。二君炳前脩，翛然舒我忧。鹪鹩隐榆枋，蔚岑相为期。虽无鹏鹄翔，可以远网罗。
方棠陵见寄飞来寺诗次韵答之
作者：王渐逵
朝代：明

峡峰寒矗去来舟，暝色猿声江水流。忆昔白云曾语别，共凭萧寺一跻游。春来阅世惟高枕，病后怀人只自愁。爱尔新诗散纡郁，竹深哦月伴淹留。
明月歌别蒙杨二子
作者：王渐逵
朝代：明

有月有月孤且明，三五载望精魄盈。祝融前驱氛沴灭，昭回星汉凝太清。东皋缥缈低芳树，渐渐灵光生绮户。斗柄西回河汉横，七襄东注黄姑渡。今夕何夕辰独殊，乾象迢迢灏气虚。尊俎宾筵钟别思，仆夫在道歌离驹。高秋击节商星壮，塞雁南飞转惆怅。空阶促席月涵杯，似惜离人倍相向。二子对月兴自高，呼卢喝雉声更豪。凭阑叱咤千尊废，眇观宇宙如鸿毛。但愿金轮满不惜，金尊不空闽燕北。倏然去此月，何时得再逢。今年春夏生魔障，雨雨风风阻清况。只怜汨没栖人间，岂怨清辉靳天上。君不见韶光奄忽如流梭，有月不对将奈何。王侯列鼎无消息，愁看荆棘生铜驼。
春日偶成
作者：王渐逵
朝代：明

卜构已云落，乃值青春初。况无适俗韵，缅有遗世迂。远山故多情，缤纷入我庐。桃李凝新妆，群荄亦欣舒。芳窦泉始通，亭池洌嘉腴。物性苟安便，因之怀旧居。东风转瑶律，膏淑日已跻。时云动高旻，雨我园中葵。芳丛折紫茸，绿茎漾清离。独径没旧苔，顿觉车马稀。此愿谅不渝，于焉托栖依。
春日偶成
作者：王渐逵
朝代：明

独抱遗经叹索居，检馀坟籍异乘除。虬螭已没汾阴鼎，科斗空存孔壁书。道在不妨栖远岛，春来依旧著寒儒。白云蒲涧多殊景，分付舆人整鹿车。
春日偶成·其一
作者：王渐逵
朝代：明

卜构已云落，乃值青春初。况无适俗韵，缅有遗世迂。远山故多情，缤纷入我庐。桃李凝新妆，群荄亦欣舒。芳窦泉始通，亭池洌嘉腴。物性苟安便，因之怀旧居。
春日偶成·其二
作者：王渐逵
朝代：明

东风转瑶律，膏淑日已跻。时云动高旻，雨我园中葵。芳丛折紫茸，绿茎漾清离。独径没旧苔，顿觉车马稀。此愿谅不渝，于焉托栖依。
春日写怀
作者：王渐逵
朝代：明

竹篱啼鸟唤窗明，绿荫亭苔枕簟清。睡起扣门闻旧约，杖藜携酒又山行。溪横南北护清虚，花映前堤柳半疏。田父不知春思好，隔邻呼酒说菑畬。春来风日信晴明，绿暗平芜草渐生。竟日园林无一事，柳桥西畔听啼莺。
春日写怀·其一
作者：王渐逵
朝代：明

竹篱啼鸟唤窗明，绿荫亭苔枕簟清。睡起扣门闻旧约，杖藜携酒又山行。
春日写怀·其三
作者：王渐逵
朝代：明

春来风日信晴明，绿暗平芜草渐生。竟日园林无一事，柳桥西畔听啼莺。
春日写怀·其二
作者：王渐逵
朝代：明

溪横南北护清虚，花映前堤柳半疏。田父不知春思好，隔邻呼酒说菑畬。
春日写怀二首
作者：王渐逵
朝代：明

门长云萝翳僻居，春风还亦到吾庐。病馀勾漏堪求药，老向河汾只著书。白雪岂能谐下里，痴人犹自梦华胥。陂源十亩生涯地，时课儿童灌早蔬。近时乡里喜相陪，约社占农日往来。两月看山逢酒熟，几年栽树见花开。每缘芳草多扶杖，为爱东风小筑台。忽忆樾森楼外径，久无车马散苍苔。
春日写怀二首·其一
作者：王渐逵
朝代：明

门长云萝翳僻居，春风还亦到吾庐。病馀勾漏堪求药，老向河汾只著书。白雪岂能谐下里，痴人犹自梦华胥。陂源十亩生涯地，时课儿童灌早蔬。
春日写怀二首·其二
作者：王渐逵
朝代：明

近时乡里喜相陪，约社占农日往来。两月看山逢酒熟，几年栽树见花开。每缘芳草多扶杖，为爱东风小筑台。忽忆樾森楼外径，久无车马散苍苔。
春日宴钦桃李园续太白之兴
作者：王渐逵
朝代：明

春日忽相慊，携壶尽日看。风生锦步幛，露滴玉琅玕。细草迷芳渚，轻桡泛碧澜。蓬壶知不远，为尔重盘桓。胜地深深际，霏烟潋潋重。春回三径里，人在万花中。曲岸依瑶圃，回流对碧峰。辋川馀画幅，诗思苦为工。红白互相竞，芳菲亦自齐。春应怜隐僻，吾以慰幽栖。太白文先著，渔郎醉后迷。徘徊日将暮，惆怅石桥西。
春日宴钦桃李园续太白之兴·其一
作者：王渐逵
朝代：明

春日忽相慊，携壶尽日看。风生锦步幛，露滴玉琅玕。细草迷芳渚，轻桡泛碧澜。蓬壶知不远，为尔重盘桓。
春日宴钦桃李园续太白之兴·其三
作者：王渐逵
朝代：明

红白互相竞，芳菲亦自齐。春应怜隐僻，吾以慰幽栖。太白文先著，渔郎醉后迷。徘徊日将暮，惆怅石桥西。
春日宴钦桃李园续太白之兴·其二
作者：王渐逵
朝代：明

胜地深深际，霏烟潋潋重。春回三径里，人在万花中。曲岸依瑶圃，回流对碧峰。辋川馀画幅，诗思苦为工。
春日感兴
作者：王渐逵
朝代：明

草堂潋滟起春波，荏苒空惊岁月俄。南国山川徒自僻，中原豪杰许谁过。漫将文字悲糟粕，岂有勋名上薜萝。孤剑夜来鸣不已，虹光遥射斗牛多。
春日田园漫兴
作者：王渐逵
朝代：明

圈牛眠犬自村家，淑气晴烟改岁华。人日已过还谷日，梅花开尽见桃花。抛书扫榻惟耽枕，戒酒逢人祇啜茶。津口不遥渔子熟，旋将舂米博鱼虾。
春日粤山眺望
作者：王渐逵
朝代：明

远郭晴烟合，三城春气深。游人出木末，鸣鸟宿碑阴。大地楼台簇，佳辰管吹沉。由来重都会，藉此一开襟。
春早出峡同右溪赋
作者：王渐逵
朝代：明

每凭泉石寄幽心，远泛羚羊得再临。馔出鱚鱼春更早，砚传鸲鹆穴非今。朝云暮雨灵光变，绝壑冥岩紫翠侵。嬴得客怀无一事，倚篷清晓听猿吟。
晓望
作者：王渐逵
朝代：明

芦渚荃汀闻罢钟，披衣凝望谩推篷。赤日已射珊瑚树，明星尚照芙蓉峰。帆影飒飒趁潮渡，众声活活抛鱼翁。此时独立长秋兴，况复雁凫生野丛。
晓起
作者：王渐逵
朝代：明

晓起不梳头，凭高事事幽。凉风满衣袖，旭日上帘钩。云暗东山寺，秋深北阁楼。自歌还自舞，应是凤鸾洲。
晚眺松陵
作者：王渐逵
朝代：明

洞庭渺湖水，在昔号名区。江海此会同，波涛溢其馀。风壤互推易，良田尽膏腴。至今三吴地，遂为饶裕居。虹桥犹在目，青山迥不殊。欲访三高士，翩翩谁与俱。
暴雨涨街柬伦樾溪二首
作者：王渐逵
朝代：明

夜雨淋浪晓不收，出门溪涧逐波流。呼童几候重萝径，应有山阴访戴舟。帘幕阴阴燕子留，薇花初放野塘幽。闲来哦得相思句，万绿潇森独倚楼。
暴雨涨街柬伦樾溪二首·其一
作者：王渐逵
朝代：明

夜雨淋浪晓不收，出门溪涧逐波流。呼童几候重萝径，应有山阴访戴舟。
暴雨涨街柬伦樾溪二首·其二
作者：王渐逵
朝代：明

帘幕阴阴燕子留，薇花初放野塘幽。闲来哦得相思句，万绿潇森独倚楼。
曲江道中怀彦蕃昆季二首
作者：王渐逵
朝代：明

前日见新月，犹在君堂前。今日见新月，曲江春水边。把杯聊自酌，对影独堪怜。安得人如月，时时还更圆。洛里经游地，春风烂熳时。采花沿药坞，看竹傍荷池。稚子歌新调，兰桡泛碧漪。联床风雨夜，为尔重相思。
曲江道中怀彦蕃昆季二首·其一
作者：王渐逵
朝代：明

前日见新月，犹在君堂前。今日见新月，曲江春水边。把杯聊自酌，对影独堪怜。安得人如月，时时还更圆。
曲江道中怀彦蕃昆季二首·其二
作者：王渐逵
朝代：明

洛里经游地，春风烂熳时。采花沿药坞，看竹傍荷池。稚子歌新调，兰桡泛碧漪。联床风雨夜，为尔重相思。
曲肱吟
作者：王渐逵
朝代：明

中宵积翠白云连，韦曲真成尺五天。飒飒松风常荐酒，依依山鸟似亲贤。持家幸免四壁立，负郭何须二顷田。知是炎蒸不相过，冱林深锁守朝烟。万古高怀此日开，隔江风雨送凉来。葛安仙迹今如许，刘赵英雄何在哉。白雪自能赓郢调，黄金何用筑燕台。酒豪欲挽沧溟水，尽洗人间历劫灰。天地无悭造化公，欲从倏忽问鸿濛。千年真种无人下，万里灵源有路通。买椟还珠计非得，求鱼缘木意何穷。自怜高枕阳春梦，输与江门老石翁。欹枕萧萧静自闻，朝来一雨退炎氛。只教檐溜长悬水，欲使江山尽化云。有客扣关来对榻，唤童烧茗共论文。人生何处寻真乐，说到羲皇已自分。互萝烟径易斜阳，未必他乡胜睡乡。高著正宜归结局，矮人何事亦观场。经时燕子依人在，咋夜泉声彻枕凉。自信胸中有云梦，罗浮安用贮空囊。未堪双眼致身孤，今古豪雄敢厚诬。座上春风程伯子，空中楼阁邵尧夫。欲将定性从头注，拟续先天第二图。却怪诸贤多意见，漫生同异论鹅湖。真境于人岂在多，南薰一曲放微酡。未应凿破浑沌窍，自合稳眠安乐窝。剩水残山馀料理，青天白日起氛魔。峰头莫谓成空寂，时有行云取次过。勘破当年上蔡关，晓来高兴在南山。敢于世上高瞠眼，肯向人前浪强颜。丹荔芳林同偃蹇，白云流水伴湲潺。相寻莫叩闲踪迹，石径藤萝缈不攀。风满晴林月满天，须知此乐属无边。梦中已涉华胥境，城里如观太极圈。濂洛以来犹有作，江门之外更谁传。愁看汨汨江头水，日夜东流倍可怜。客去空山结静缘，不妨饱食恣高眠。未知明日为晴日，且喜今年是有年。到处绿阴供客坐，谁家促柱奏繁弦。最怜江树知人意，隔断三城万井烟。
曲肱吟·其一
作者：王渐逵
朝代：明

中宵积翠白云连，韦曲真成尺五天。飒飒松风常荐酒，依依山鸟似亲贤。持家幸免四壁立，负郭何须二顷田。知是炎蒸不相过，冱林深锁守朝烟。
曲肱吟·其七
作者：王渐逵
朝代：明

真境于人岂在多，南薰一曲放微酡。未应凿破浑沌窍，自合稳眠安乐窝。剩水残山馀料理，青天白日起氛魔。峰头莫谓成空寂，时有行云取次过。
曲肱吟·其三
作者：王渐逵
朝代：明

天地无悭造化公，欲从倏忽问鸿濛。千年真种无人下，万里灵源有路通。买椟还珠计非得，求鱼缘木意何穷。自怜高枕阳春梦，输与江门老石翁。
曲肱吟·其九
作者：王渐逵
朝代：明

风满晴林月满天，须知此乐属无边。梦中已涉华胥境，城里如观太极圈。濂洛以来犹有作，江门之外更谁传。愁看汨汨江头水，日夜东流倍可怜。
曲肱吟·其二
作者：王渐逵
朝代：明

万古高怀此日开，隔江风雨送凉来。葛安仙迹今如许，刘赵英雄何在哉。白雪自能赓郢调，黄金何用筑燕台。酒豪欲挽沧溟水，尽洗人间历劫灰。
曲肱吟·其五
作者：王渐逵
朝代：明

互萝烟径易斜阳，未必他乡胜睡乡。高著正宜归结局，矮人何事亦观场。经时燕子依人在，咋夜泉声彻枕凉。自信胸中有云梦，罗浮安用贮空囊。
曲肱吟·其八
作者：王渐逵
朝代：明

勘破当年上蔡关，晓来高兴在南山。敢于世上高瞠眼，肯向人前浪强颜。丹荔芳林同偃蹇，白云流水伴湲潺。相寻莫叩闲踪迹，石径藤萝缈不攀。
曲肱吟·其六
作者：王渐逵
朝代：明

未堪双眼致身孤，今古豪雄敢厚诬。座上春风程伯子，空中楼阁邵尧夫。欲将定性从头注，拟续先天第二图。却怪诸贤多意见，漫生同异论鹅湖。
曲肱吟·其十
作者：王渐逵
朝代：明

客去空山结静缘，不妨饱食恣高眠。未知明日为晴日，且喜今年是有年。到处绿阴供客坐，谁家促柱奏繁弦。最怜江树知人意，隔断三城万井烟。
曲肱吟·其四
作者：王渐逵
朝代：明

欹枕萧萧静自闻，朝来一雨退炎氛。只教檐溜长悬水，欲使江山尽化云。有客扣关来对榻，唤童烧茗共论文。人生何处寻真乐，说到羲皇已自分。
月夜泛舟同伦右溪赋
作者：王渐逵
朝代：明

歧浦乱相迷，萧深古瀼西。露寒明月港，风簇落花堤。醉影疑行镜，残更已报鸡。君应怜谬误，吾欲竟幽栖。
月溪赠宗照斋人
作者：王渐逵
朝代：明

洞口归来日未斜，翠崖丹壁净烟霞。空山见客还成剧，自拗枯松煮涧茶。四月深山暑气空，半林明月罢孤钟。芳阶更有何人到，独倚云根对晚峰。
月溪赠宗照斋人·其一
作者：王渐逵
朝代：明

洞口归来日未斜，翠崖丹壁净烟霞。空山见客还成剧，自拗枯松煮涧茶。
月溪赠宗照斋人·其二
作者：王渐逵
朝代：明

四月深山暑气空，半林明月罢孤钟。芳阶更有何人到，独倚云根对晚峰。
有客
作者：王渐逵
朝代：明

有客来相对，不嫌朝露霏。穿篱花蝶引，拂树水禽飞。苍子煎茶去，渔儿趁市归。寒儒笑兼味，？蚬入秋肥。
有客
作者：王渐逵
朝代：明
体裁：五言律诗

有客来相对，不嫌朝露霏。穿篱花蝶引，拂树水禽飞。苍子煎茶去，渔儿趁市归。寒儒笑兼味，�蚬入秋肥。
有送黄菊于五舍弟者开可十朵未尝见也用韵赋此
作者：王渐逵
朝代：明

羊城菊谱誇奇品，怜尔孤标倍出群。千朵金缨垂四座，一冬林卉藉芳邻。新诗纪咏吾无负，绿醑欣依客竞珍。异种正须还异用，欲将馀绪寿斯民。
有闻
作者：王渐逵
朝代：明

汉达官军总制明，健儿十万下沧溟。旌旂络绎蛟螭伏，鼓角喧腾海若惊。瘴穴昏藤迂日月，木魈岩魅费经营。未闻黎母开平宴，慷慨越山吟老生。
望九华山
作者：王渐逵
朝代：明

晚发大通口，轻风袭高帆。亭亭东南际，云是九华山。我爱谪仙人，标格凌世凡。美名朝一改，千古出人间。数峰耸天极，缥缈如云盘。何时一跻眺，去采青琅玕。
望岳
作者：王渐逵
朝代：明

岱宗岧峣春郁盘，开凝五岳此为尊。皇王帝伯应长历，七十二君多寓言。远接昆崙擎地轴，直从星斗瞰天门。年年瞻礼痴齐鲁，帽顶红生何处村。
望罗浮和甘泉韵四首
作者：王渐逵
朝代：明

历遍堪舆未畅怀，直从沧海见斯涯。山当午会千年出，谁向三峰上界来。真诰谩将符录主，万灵应护洞天开。凭公为写丹青幅，四百峰头取次裁。即看积翠向天中，已见飞流映日红。控鹤未须游八极，骑羊真欲御泠风。龙精隐伏空疑雨，星使依栖尽化松。莫讶轩辕归太逼，稚川先已住高峰。廿年藏息傍岩隈，转眼光阴得许催。共叹浮生元是幻，应知历劫不为灰。烟霞落寞林中影，花鸟流连掌上杯。认得此山真面目，朱明开辟待君来。衡阳不数祝融峰，势接天门第几重。图影漫寻途以失，青苍凝望兴偏浓。欲从蝴蝶窥玄洞，喜有梅花认旧踪。记得石楼溪畔路，铁桥横处夹双松。
望罗浮和甘泉韵四首·其一
作者：王渐逵
朝代：明

历遍堪舆未畅怀，直从沧海见斯涯。山当午会千年出，谁向三峰上界来。真诰谩将符录主，万灵应护洞天开。凭公为写丹青幅，四百峰头取次裁。
望罗浮和甘泉韵四首·其三
作者：王渐逵
朝代：明

廿年藏息傍岩隈，转眼光阴得许催。共叹浮生元是幻，应知历劫不为灰。烟霞落寞林中影，花鸟流连掌上杯。认得此山真面目，朱明开辟待君来。
望罗浮和甘泉韵四首·其二
作者：王渐逵
朝代：明

即看积翠向天中，已见飞流映日红。控鹤未须游八极，骑羊真欲御泠风。龙精隐伏空疑雨，星使依栖尽化松。莫讶轩辕归太逼，稚川先已住高峰。
望罗浮和甘泉韵四首·其四
作者：王渐逵
朝代：明

衡阳不数祝融峰，势接天门第几重。图影漫寻途以失，青苍凝望兴偏浓。欲从蝴蝶窥玄洞，喜有梅花认旧踪。记得石楼溪畔路，铁桥横处夹双松。
朱明洞
作者：王渐逵
朝代：明

骑鹤东回驻翠岑，空山还破寂寥音。寒云锁断溪头路，瑶草年来满涧森。
李三洲同岱麓携酒见访用韵一首
作者：王渐逵
朝代：明

柳堤荷渚供长夏，小拟西湖处士家。姑射真人携玉液，罗浮仙客佩青霞。穷经祇自悲陈蠹，阅世何人式怒蛙。时事可堪长共醉，不妨蓬顶戴三花。
李三洲宅上兰盛开感而赋此
作者：王渐逵
朝代：明

灵品仙姿眷自华，满丛开向邺侯家。坐看姑射星为佩，梦入瑶池雪作花。静影误翻庄子蝶，暗香浮动玉川茶。人间草木空无数，野艳逢时只浪誇。每于九畹怜秋晚，讵意春轩得更逢。誉望又归尼父操，清芬应有伯夷风。珠缨自别菖阳谱，玉蕊犹疑桂子宫。鶗鴂不须鸣泽国，孤标留与众芳宗。
李三洲宅上兰盛开感而赋此·其一
作者：王渐逵
朝代：明

灵品仙姿眷自华，满丛开向邺侯家。坐看姑射星为佩，梦入瑶池雪作花。静影误翻庄子蝶，暗香浮动玉川茶。人间草木空无数，野艳逢时只浪誇。
李三洲宅上兰盛开感而赋此·其二
作者：王渐逵
朝代：明

每于九畹怜秋晚，讵意春轩得更逢。誉望又归尼父操，清芬应有伯夷风。珠缨自别菖阳谱，玉蕊犹疑桂子宫。鶗鴂不须鸣泽国，孤标留与众芳宗。
杭州别岑体充霍振先之京
作者：王渐逵
朝代：明

自从南浦更联舟，两浙云山暗已收。京洛只今成乐土，逢人休上望乡楼。
柬李三洲黄泰泉二丈
作者：王渐逵
朝代：明

穗城赋归来，取友得二伯。三洲尚经义，搜覈自精察。泰泉少聪肤，蕴籍称博洽。一别十馀载，言论日已隔。抱静居萝山，寡陋叹离索。越台庆嘉逢，奥义互相发。圣贤缅姱脩，反身践庸学。遗经尽忘言，博者日已约。玄根沃冲融，枝叶自刊落。共叹江淅派，顿悟竞空觉。吾道喜真诠，于君得深托。愿言崇素心，空山慰寂寞。
栖贤桥
作者：王渐逵
朝代：明

爱尔栖贤地，虹桥驾碧漪。洞传唐李勃，碑刻宋淳熙。落日闲丹壑，长风怯葛衣。欲穷庐阜顶，五老会相期。
栖贤桥再和玉溪韵
作者：王渐逵
朝代：明

值性癖幽豁，临流爱兹泉。幸遇同心友，肴酌相周旋。丹崖散云俦，明汉通瑶川。乔松生涧底，灵珠产澄渊。所以庐阜峰，自昔称多贤。我亦慕陶者，赠子南山篇。
栖霞阁
作者：王渐逵
朝代：明

直上栖霞阁，飘然兴独殊。齐州看九点，青壤失南区。空瞑翠欲堕，月流寒更逾。帝阍在何处，双阙逼丹衢。
桃花石上偶成
作者：王渐逵
朝代：明

晨侵向渔蒲，濯足桃花矶。空馀绿藻芳，未是桃花时。轻风吹纶丝，挂我桃树枝。无鱼且沽酒，一杯聊自持。
梦游罗浮诗
作者：王渐逵
朝代：明

遥入三峰上界西，恍疑身与太虚齐。千章异木名难识，十里青霞路欲迷。古璧飞泉怜旧馆，断珉封藓见留题。春风归梦还相忆，欹枕藤床独听鸡。
梦游飞云寄伦右溪
作者：王渐逵
朝代：明

三峰上界共跻攀，灵境仙都异世凡。碧落浴时天亦水，白头堆处浪为山。石楼斜拂星辰舍，玉洞平临虎豹关。回首中原何处觅，齐州九点缀人间。
梦觉关有感
作者：王渐逵
朝代：明

吾道蹉跎甚，堪嗟学佛徒。廿年方梦觉，十月到清都。世界看成坏，缘心定有无。夜怀怜不寐，石上更跏趺。
梧冈精舍为罗锦川题
作者：王渐逵
朝代：明

两厓秋色静分妍，中贮烟霞小洞天。影入罗浮孤晓嶂，精从河汉散晴川。十年萍迹空馀梦，此日松关更有缘。题作梧冈非托始，纪名应在大初前。梧冈冈上凤皇鸣，凤向鸣时故故生。旭日九苞元自戢，德辉千仞向谁评。光涵岩穴秋仍伏，潜入鸥凫晚更盟。笑我罗浮云外侣，漫骑黄鹄听吹笙。
梧冈精舍为罗锦川题·其一
作者：王渐逵
朝代：明

两厓秋色静分妍，中贮烟霞小洞天。影入罗浮孤晓嶂，精从河汉散晴川。十年萍迹空馀梦，此日松关更有缘。题作梧冈非托始，纪名应在大初前。
梧冈精舍为罗锦川题·其二
作者：王渐逵
朝代：明

梧冈冈上凤皇鸣，凤向鸣时故故生。旭日九苞元自戢，德辉千仞向谁评。光涵岩穴秋仍伏，潜入鸥凫晚更盟。笑我罗浮云外侣，漫骑黄鹄听吹笙。
棠花馆为方棠陵题
作者：王渐逵
朝代：明

三衢山中棠欲丛，主人自号棠陵翁。才名已入承明第，鲍谢诗词清更丽。东南逸士多好贤，满种棠花开绮轩。主人早慕赤松子，归来直向鸣珂里。春风草色绿如茵，花下小车来正频。燕子双飞莺语滑，浥露含晞竞妍发。东华红软多更嫣，爱尔孤芳是岁年。
横石道中
作者：王渐逵
朝代：明

邮吏迎津口，官船出峡头。鼓声滩力劲，云气曙光浮。为客得春月，看花遍岸洲。开尊邀二弟，亦足慰多愁。
樵山会讲学者四人方西樵邓敬所何古林与予时甘露连降于紫云楼之松者三日方西樵有诗乃续而赓之
作者：王渐逵
朝代：明

大渊之岁，厥月惟玄。泰风肇扬，于昭朗宣。方叔元老，寔秉斯虔。感我良朋，翕至后先。于以共约，于樵之巅。于以会之，于石之泉。方叔敬德，冲和有融。上帝监尔，精明幽通。不虫不瘁，先兆于松。甘露溶溶，紫云葱葱。爰降爰注，于公之宫。有孚我朋，类银其从。甘露连连，有盈三日。既渥既足，维松维乔。感我良朋，于焉逍遥。甘露连连，有盈三日。既渥既同，惟心惟一。感我良朋，于焉丽泽。同德之磋，如气之和。同德之涵，如露之甘。君子之孚，君子之祉。何以侑之，德音孔迩。
樵山会讲学者四人方西樵邓敬所何古林与予时甘露连降于紫云楼之松者三日方西樵有诗乃续而赓之
作者：王渐逵
朝代：明
体裁：四言诗

大渊之岁，厥月惟玄。泰风肇扬，于昭朗宣。方叔元老，寔秉斯虔。感我良朋，翕至后先。于以共约，于樵之巅。于以会之，于石之泉。（一章）方叔敬德，冲和有融。上帝监尔，精明幽通。不虫不瘁，先兆于松。甘露溶溶，紫云葱葱。爰降爰注，于公之宫。有孚我朋，类银其从。（二章）甘露连连，有盈三日。既渥既足，维松维乔。感我良朋，于焉逍遥。（三章）甘露连连，有盈三日。既渥既同，惟心惟一。感我良朋，于焉丽泽。（四章）同德之磋，如气之和。同德之涵，如露之甘。君子之孚，君子之祉。何以侑之，德音孔迩。（五章）
次方实夫及诸弟游青萝峰顶韵二首
作者：王渐逵
朝代：明

萝山原是海中山，霞馆烟扉望里閒。秋水自怜天与碧，老颜嬴得醉如丹。岩魈木魅供诗使，涧芷汀荃泛月澜。便作阆丘三岛客，岂宜绯紫恋人间。堪舆饶水更饶山，只恐游人且未閒。旋鹤飞泉非俗韵，绿萝苍磴有神丹。攀崖此日应穷顶，观海何时得悟澜。怪我同心不同赏，短槎遥滞水云间。
次方实夫及诸弟游青萝峰顶韵二首·其一
作者：王渐逵
朝代：明

萝山原是海中山，霞馆烟扉望里閒。秋水自怜天与碧，老颜嬴得醉如丹。岩魈木魅供诗使，涧芷汀荃泛月澜。便作阆丘三岛客，岂宜绯紫恋人间。
次方实夫及诸弟游青萝峰顶韵二首·其二
作者：王渐逵
朝代：明

堪舆饶水更饶山，只恐游人且未閒。旋鹤飞泉非俗韵，绿萝苍磴有神丹。攀崖此日应穷顶，观海何时得悟澜。怪我同心不同赏，短槎遥滞水云间。
次韵奉答王岱麓
作者：王渐逵
朝代：明

长公文誉动名流，一卧沧江白发秋。姓字尽教魑魅识，雪鸿那向海山求。空传玉宇寒相映，正忆金莲夜欲浮。会见汉庭归召近，奇才千古更谁俦。茑萝门巷迥相同，竹长孙枝桂长丛。客至未沽秋露白，果成先荐荔支红。诗来神鬼偏惊讶，语入鸥凫亦解通。世烈威名倾海内，老渔何幸庆遭逢。
次韵奉答王岱麓·其一
作者：王渐逵
朝代：明

长公文誉动名流，一卧沧江白发秋。姓字尽教魑魅识，雪鸿那向海山求。空传玉宇寒相映，正忆金莲夜欲浮。会见汉庭归召近，奇才千古更谁俦。
次韵奉答王岱麓·其二
作者：王渐逵
朝代：明

茑萝门巷迥相同，竹长孙枝桂长丛。客至未沽秋露白，果成先荐荔支红。诗来神鬼偏惊讶，语入鸥凫亦解通。世烈威名倾海内，老渔何幸庆遭逢。
毗陵道中寄友人
作者：王渐逵
朝代：明

毗陵道人入烟霞，钓竿遍插江上沙。有时自汲惠山水，尽日来烹阳羡茶。三吴高士多俦侣，前有鸱夷后陆羽。他日扁舟为尔寻，莫隐芦花更深处。
水濂洞用洗少汾韵
作者：王渐逵
朝代：明

容与步丹巘，逶迤转瑶石。飞声林杪度，玄韵岩端出。霏微绝禽鸣，莽荟暗浮迹。萧然独凝伫，万虑况空寂。初疑雨藏山，迟听风生壁。源泉神鬼呵，渊窅洞不测。临流发长啸，馀响杳无极。凌空散羽翰，逸思敞胸臆。众山何累累，俯瞰失群垤。日慕薄言旋，帘开月虚白。
江虚谷李壁山何古林一瓢道人与余五人集于穗石洞天乘月夜坐把酒朗歌观中道士惊讶以为五羊老人复来也感兴和古成之韵
作者：王渐逵
朝代：明

太乙坛边锁碧烟，上仙宫里集群仙。风轮春满三千界，梵气寒深十大天。青鸟唤回瑶圃月，赤龙耕透玉山田。五羊骑罢不归去，芳草池塘咏白莲。
泰州寓馆感兴
作者：王渐逵
朝代：明

六月野荷浒，东风尽日幽。水生安定宇，花发凤皇洲。独馆怜新梦，南山怀旧游。相逢总相识，聊以解淹留。
洗少汾读书台
作者：王渐逵
朝代：明

孤台风月想高情，静入青霞适性灵。惟有山泉知此意，至今犹作读书声。
浴日亭和苏东坡韵
作者：王渐逵
朝代：明

潮平风定水如天，遥停鸥凫共一湾。溟渤绚霞初浴日，蜃鳌嘘气尽成山。买鱼沽酒动秋兴，扫石题诗醒客颜。却叹长公名独累，漫将踪迹泊人间。
海天书屋为陈良会同年题
作者：王渐逵
朝代：明

陈子古遗直，茕然好直谏。一朝触天颜，摈弃邻儋万。待罪只闭门，抚卷日垂幔。饱读合浦书，如何惠州饭。日暮栖鼋鼍，春深忆鸿雁。圣朝访逐臣，前席温眷盼。好写穷荒径，归赴承明旦。
海珠留题
作者：王渐逵
朝代：明

三山失为摧鳌极，期劫传闻遗一洲。羊城相望亦海市，珠宫未必非蜃楼。寒光切逼南斗避，灵怪恍惚天吴愁。醉来一榻倚云径，榆花满空枫叶秋。
涂侍御同年邀饮观海楼
作者：王渐逵
朝代：明

西城佳丽地，名与使君流。一水晴依郭，万峰春入楼。孤怀还伏酒，多病只群鸥。长陌浮埃合，宁知杜若洲。绮闼散朝暾，芳原没晓痕。越天青不断，溟海势相吞。经济看遗迹，栖迟且素餐。凭高时遣兴，聊尔解空尊。
涂侍御同年邀饮观海楼·其一
作者：王渐逵
朝代：明

西城佳丽地，名与使君流。一水晴依郭，万峰春入楼。孤怀还伏酒，多病只群鸥。长陌浮埃合，宁知杜若洲。
涂侍御同年邀饮观海楼·其二
作者：王渐逵
朝代：明

绮闼散朝暾，芳原没晓痕。越天青不断，溟海势相吞。经济看遗迹，栖迟且素餐。凭高时遣兴，聊尔解空尊。
润月叹
作者：王渐逵
朝代：明

终岁勤苦耕，俯仰犹自缺。早夏值螟潦，我稼忽已劣。历书暇相展，沉复添一月。瓶粟既已罄，数口待哺啜。人生百年内，揣分聊自摄。一饱匪何得，而况饫馨爇。三旬九遇食，吾方慕前哲。
游山和白沙晚酌韵十首 其一 黄冈
作者：王渐逵
朝代：明

寻源清浅过前溪，满径寒烟处处迷。丹壁半凝天上下，紫筇那怕路高低。眼中海岳何人会，囊里风花只自提。却笑朱门非我事，不须重踏华山泥。
游山和白沙晚酌韵十首 其七 南牌山
作者：王渐逵
朝代：明

尽日耽吟对碧溪，酒迷今又被诗迷。歌从黄绮远堪续，格到刘曹已渐低。寻向花源蜂蝶引，坐忘云雨鹁鸠提。曲肱小阁聊归去，岩畔从教湿径泥。
游山和白沙晚酌韵十首 其三 文屋山
作者：王渐逵
朝代：明

云锁峦头月锁溪，望洋何处更多迷。遥从四壁看仍断，只有中峰压不低。巢许已前归谱牒，烟霞之内即封提。苔花十里俱凝合，杖屦何因得染泥。
游山和白沙晚酌韵十首 其九 双鱼屿
作者：王渐逵
朝代：明

双鱼双下百花溪，簇簇千峰锦帐迷。巨眼岂能为俗累，愁眉端不向人低。风波漩里应难出，傀儡场中只浪提。可是巢公大清绝，饮牛犹恶耳边泥。
游山和白沙晚酌韵十首 其二 大江
作者：王渐逵
朝代：明

大冈遥合隐回溪，石磴参差紫翠迷。榕叶暗云归鹤误，梅花留月傍人低。村居回集因山转，酒市沽来隔垄提。可是先生归去早，冠裾不点陌中泥。
游山和白沙晚酌韵十首 其五 青萝嶂
作者：王渐逵
朝代：明

山下沧溟环一溪，目中全粤了无迷。未将太华从头数，已觉星辰拂袖低。放达祇须三五伴，鍊神安用百千提。明朝更住孤峰顶，肯与坡翁咏雪泥。
游山和白沙晚酌韵十首 其八 大隐屏
作者：王渐逵
朝代：明

大隐屏深古洞溪，溪峰犹作武夷迷。胸中云谷如相并，望里罗浮减却低。淮雨别风来远浦，落花归鸟傍空提。年来群盗干戈息，不见春林集燕泥。
游山和白沙晚酌韵十首 其六 南山峡
作者：王渐逵
朝代：明

溪接重溟涧接溪，断砰回浦曲相迷。染深秋色诸厓静，冲逐寒云落雁低。狂濑急湍惊客舸，野花閒草失招提。濯缨惯向龙泉去，不管奔流浊似泥。
游山和白沙晚酌韵十首 其十 逍遥台
作者：王渐逵
朝代：明

台峙逍遥隔一溪，世人相望自相迷。峰头湿翠开仍合，云外红尘簇更低。已辨渔舟擎独桨，更宜村酒挈双提。掉歌乘兴杳然去，又逐轻鸥下紫泥。
游山和白沙晚酌韵十首 其四 唐山
作者：王渐逵
朝代：明

唐仙兄弟住云溪，七圣途迷尔不迷。铁笛洞箫和月杳，舞鸾回鹤飐岩低。遥从石巘纡仍憩，独把椒浆远更提。炉鼎已堙寒火伏，祇馀丹井未封泥。
游山和白沙晚酌韵十首·黄冈
作者：王渐逵
朝代：明

寻源清浅过前溪，满径寒烟处处迷。丹壁半凝天上下，紫筇那怕路高低。眼中海岳何人会，囊里风花只自提。却笑朱门非我事，不须重踏华山泥。大冈遥合隐回溪，石磴参差紫翠迷。榕叶暗云归鹤误，梅花留月傍人低。村居回集因山转，酒市沽来隔垄提。可是先生归去早，冠裾不点陌中泥。云锁峦头月锁溪，望洋何处更多迷。遥从四壁看仍断，只有中峰压不低。巢许已前归谱牒，烟霞之内即封提。苔花十里俱凝合，杖屦何因得染泥。唐仙兄弟住云溪，七圣途迷尔不迷。铁笛洞箫和月杳，舞鸾回鹤飐岩低。遥从石巘纡仍憩，独把椒浆远更提。炉鼎已堙寒火伏，祇馀丹井未封泥。山下沧溟环一溪，目中全粤了无迷。未将太华从头数，已觉星辰拂袖低。放达祇须三五伴，鍊神安用百千提。明朝更住孤峰顶，肯与坡翁咏雪泥。溪接重溟涧接溪，断砰回浦曲相迷。染深秋色诸厓静，冲逐寒云落雁低。狂濑急湍惊客舸，野花閒草失招提。濯缨惯向龙泉去，不管奔流浊似泥。尽日耽吟对碧溪，酒迷今又被诗迷。歌从黄绮远堪续，格到刘曹已渐低。寻向花源蜂蝶引，坐忘云雨鹁鸠提。曲肱小阁聊归去，岩畔从教湿径泥。大隐屏深古洞溪，溪峰犹作武夷迷。胸中云谷如相并，望里罗浮减却低。淮雨别风来远浦，落花归鸟傍空提。年来群盗干戈息，不见春林集燕泥。双鱼双下百花溪，簇簇千峰锦帐迷。巨眼岂能为俗累，愁眉端不向人低。风波漩里应难出，傀儡场中只浪提。可是巢公大清绝，饮牛犹恶耳边泥。台峙逍遥隔一溪，世人相望自相迷。峰头湿翠开仍合，云外红尘簇更低。已辨渔舟擎独桨，更宜村酒挈双提。掉歌乘兴杳然去，又逐轻鸥下紫泥。
游李氏园
作者：王渐逵
朝代：明

城中足此村居景，怯暑还来尽日看。苍岚入座娱晓色，骈荫迎天欺午寒。人声忽隐竹溪畔，茅屋半出藤萝端。却似双鱼栖迹处，令人翻忆故山峦。
游蒲涧梅花寺
作者：王渐逵
朝代：明

梅花旧名刹，此日得相过。地僻翠萝合，山深寒更多。古碑还半蚀，丹灶已传讹。惟有菖蒲草，春来绿满阿。
灵山
作者：王渐逵
朝代：明

灵山高千仞，上有双叶茶。云露互滋荫，阳春发其葩。馨香透齿颊，五内生英华。安得陟其巅，满采青瑶花。
灵洲和方棠陵韵
作者：王渐逵
朝代：明

坡翁曾著迹，吾子复登楼。今古栖贤地，江山增胜流。落日闲千舸，长鳌锁万牛。即看康世志，宁作异乡愁。
灵鸟篇赠李三洲
作者：王渐逵
朝代：明

灵鸟振云翮，乃在桂林飞。亭亭九疑黛，郁郁苍梧枝。五色焕文明，瓯楚生光辉。重阴冱寰宇，百年爰凄腓。安淂望朝阳，戢翼仪天池。灵鸟翔千仞，乃在湖湘间。洞庭渺无际，依栖向衡山。德威岂不显，寥落悲岁年。融风一以畅，高举凌霄烟。翳翳抢榆者，引领徒茫然。灵鸟止川蜀，缥缈青城端。朝餐雪山禾，夕饮峨嵋湍。浊世罕所逢，奇瑞争快观。阊阖环帝庭，嘉树林天门。八翼为谁危，一枝未乃安。灵鸟渡闽中，羽毛还自惜。三山未去羁，翛翛凌八极。蓬壶杳冥冥，税驾将安息。丰容迥世凡，绝抱向谁识。逍遥慢延伫，叹此晨风翼。人情多好异，耳目同乖痴。珊瑚生海底，闻者颜自怡。麟凤图其形，百世幸睹之。玩习乃其常，旷际应间稀。我顾此灵鸟，抑抑自珍奇。丹穴馀琪树，轩丘多玉芝。缅然唤俦侣，弋慕何由期。
灵鸟篇赠李三洲·其一
作者：王渐逵
朝代：明

灵鸟振云翮，乃在桂林飞。亭亭九疑黛，郁郁苍梧枝。五色焕文明，瓯楚生光辉。重阴冱寰宇，百年爰凄腓。安淂望朝阳，戢翼仪天池。
灵鸟篇赠李三洲·其三
作者：王渐逵
朝代：明

灵鸟止川蜀，缥缈青城端。朝餐雪山禾，夕饮峨嵋湍。浊世罕所逢，奇瑞争快观。阊阖环帝庭，嘉树林天门。八翼为谁危，一枝未乃安。
灵鸟篇赠李三洲·其二
作者：王渐逵
朝代：明

灵鸟翔千仞，乃在湖湘间。洞庭渺无际，依栖向衡山。德威岂不显，寥落悲岁年。融风一以畅，高举凌霄烟。翳翳抢榆者，引领徒茫然。
灵鸟篇赠李三洲·其五
作者：王渐逵
朝代：明

人情多好异，耳目同乖痴。珊瑚生海底，闻者颜自怡。麟凤图其形，百世幸睹之。玩习乃其常，旷际应间稀。我顾此灵鸟，抑抑自珍奇。丹穴馀琪树，轩丘多玉芝。缅然唤俦侣，弋慕何由期。
灵鸟篇赠李三洲·其四
作者：王渐逵
朝代：明

灵鸟渡闽中，羽毛还自惜。三山未去羁，翛翛凌八极。蓬壶杳冥冥，税驾将安息。丰容迥世凡，绝抱向谁识。逍遥慢延伫，叹此晨风翼。
烂柯山
作者：王渐逵
朝代：明

三衢多丽胜，闻有烂柯山。筇杖远相扶，我心遥更闲。寒光暗青野，重云护灵关。昔传亦棋子，能使白日翻。人事有代谢，辽鹤今不还。烟萝倍延伫，俛仰一长叹。
焦山
作者：王渐逵
朝代：明

北固称名镇，金焦据世雄。宋唐多纪胜，江汉此朝宗。青壤空淮甸，群山拥帝宫。登临兴不尽，惆怅暮禅钟。
牧牛图
作者：王渐逵
朝代：明

丰年只道牧牛好，饱卧一蓑还自怜。碧云芳草压春陇，短笛软风低暮天。林平忽接郑谷口，归来却度柴桑边。风尘潦倒应惭汝，十载重荒屋后田。
玉山馆偶成
作者：王渐逵
朝代：明

广树瞰窗佳气凝，寒光窅窅烟风生。短帘疏雨客睡足，密叶高枝看鸟鸣。
玉泉歌赠莫希颜锦衣
作者：王渐逵
朝代：明

谁似玉泉子，锦衣抛掷金吾去，独向渔樵结俦侣。长镵大笠卧烟霞，世上皇王杳何许。有时走上西山巅，倚剑挂天默无语。君不见城中甲第真可怜，梁肉饱饫绮纨鲜。朝喜承恩暮沾赐，何人勒石登燕然。匈奴昨日窥边郡，羽书夜入榆林镇。好驰十万清幕庭，归来笑取封侯印。
王岱麓李三洲携酒过访诗以谢之三首
作者：王渐逵
朝代：明

朱火忽旋驾，园林荐秋姿。旬日昼掩关，顿觉来者稀。倏闻扣我门，远客有好怀。腆辞申雅宴，肴酌遥相携。班荆慰岑寂，兴溢席屡移。窈窕历层径，纡回缅幽扉。但言欢契谊，酒到不复辞。宁惜今辰醉，为君尽深卮。古人重倾盖，那惜相知新。去者日以隔，来者日以亲。何意白首交，乃作行路人。远迹爱丛莽，养痾越台滨。曲肱阅尘鞅，于今得见君。庭荫列嘉树，日夕谛玄文。粗疏多谬误，所愿在率真。四海皆兄弟，何必比与邻。芳荔荫石桥，丛篁翳高旻。徜徉豁幽况，不辨主与宾。骈榭临曲池，文槛连幽山。时运苦乖蹇，浊世难与言。共得醉中乐，讵为醒者陈。避諠寡所谐，谢俗常闭门。安得来二仲，解我心烦愠。
王岱麓李三洲携酒过访诗以谢之三首·其一
作者：王渐逵
朝代：明

朱火忽旋驾，园林荐秋姿。旬日昼掩关，顿觉来者稀。倏闻扣我门，远客有好怀。腆辞申雅宴，肴酌遥相携。班荆慰岑寂，兴溢席屡移。窈窕历层径，纡回缅幽扉。但言欢契谊，酒到不复辞。宁惜今辰醉，为君尽深卮。
王岱麓李三洲携酒过访诗以谢之三首·其三
作者：王渐逵
朝代：明

芳荔荫石桥，丛篁翳高旻。徜徉豁幽况，不辨主与宾。骈榭临曲池，文槛连幽山。时运苦乖蹇，浊世难与言。共得醉中乐，讵为醒者陈。避諠寡所谐，谢俗常闭门。安得来二仲，解我心烦愠。
王岱麓李三洲携酒过访诗以谢之三首·其二
作者：王渐逵
朝代：明

古人重倾盖，那惜相知新。去者日以隔，来者日以亲。何意白首交，乃作行路人。远迹爱丛莽，养痾越台滨。曲肱阅尘鞅，于今得见君。庭荫列嘉树，日夕谛玄文。粗疏多谬误，所愿在率真。四海皆兄弟，何必比与邻。
玛瑙寺和徐少湖韵
作者：王渐逵
朝代：明

历览凭高胜，群嚣静晚坡。雨藏山阁久，潮入海门多。野色孤城合，林光独鹤过。湖山如可卜，岸帻听渔歌。
环谷八咏 其一 榕阴夜月
作者：王渐逵
朝代：明

层荫散碧漪，月色信寒翠。稚子喜相呼，去拾瑶琼翠。
环谷八咏 其七 方台竹色
作者：王渐逵
朝代：明

绿竹环高台，青簟聊自枕。不作云韶声，犹带潇湘韵。
环谷八咏 其三 河泉诗社
作者：王渐逵
朝代：明

出语好惊人，累日不成语。呼童觅吴笺，忽得江头句。
环谷八咏 其二 桃坞蒸霞
作者：王渐逵
朝代：明

道人性适真，茅斋卧空碧。种桃岁月深，染遍青山色。
环谷八咏 其五 雪岩晚眺
作者：王渐逵
朝代：明

冬雪亦自佳，此意向谁论。推窗试一观，天地正混沌。
环谷八咏 其八 环谷松声
作者：王渐逵
朝代：明

松声入我调，调切声更古。援手传其音，按作山中谱。
环谷八咏 其六 雪洞春眠
作者：王渐逵
朝代：明

地僻鹿为群，山深云作洞。莫遣风太吹，惊我游仙梦。
环谷八咏 其四 荔阴渔矶
作者：王渐逵
朝代：明

兴足不设机，只以荔为饵。犹恨风触枝，深我群鱼智。
环谷八咏·榕阴夜月
作者：王渐逵
朝代：明

层荫散碧漪，月色信寒翠。稚子喜相呼，去拾瑶琼翠。道人性适真，茅斋卧空碧。种桃岁月深，染遍青山色。出语好惊人，累日不成语。呼童觅吴笺，忽得江头句。兴足不设机，只以荔为饵。犹恨风触枝，深我群鱼智。冬雪亦自佳，此意向谁论。推窗试一观，天地正混沌。地僻鹿为群，山深云作洞。莫遣风太吹，惊我游仙梦。绿竹环高台，青簟聊自枕。不作云韶声，犹带潇湘韵。松声入我调，调切声更古。援手传其音，按作山中谱。
瓜步望金陵
作者：王渐逵
朝代：明

维舟傍瓜步，遥望东南峰。钟山与石城，崒嵂馀苍葱。自古多王气，至今称其雄。宫阙罗参差，帆舸亦会同。地势渺不极，繁华讵云穷。千载愚嬴政，秦淮徒自通。
甘泉青霞书院用白沙韵
作者：王渐逵
朝代：明

洞古飞霞迥，峰高万壑临。榛蒙嗟此道，开辟见吾心。蕙帐鹤长守，春堂花自深。山灵如听讲，故故簇幽岑。
生日和张汝凤五舍弟韵
作者：王渐逵
朝代：明

青山岩石许相容，密荫疏篱昼掩风。桃李丛中通燕子，溪云深处对渔翁。喜陪亲旧尊前乐，嬴得春颜醉后红。四十馀年尤悔在，致身惭与圣贤同。柳色未青莲未芳，一株端不负山堂。葛衣试处风初软，寒食逢时酒正香。黄菊恨来生异日，绯桃羞与伴妖妆。莫言村野长寥寂，文砌朱棂带早霜。春日春花映醉容，袷衣遥趁舞雩风。青尊坐下多逢少，白发年来半已翁。种竹惯看三径绿，卧霞深爱一溪红。北窗笑傲羲皇上，窃比渊明意气同。
生日和张汝凤五舍弟韵·其一
作者：王渐逵
朝代：明

青山岩石许相容，密荫疏篱昼掩风。桃李丛中通燕子，溪云深处对渔翁。喜陪亲旧尊前乐，嬴得春颜醉后红。四十馀年尤悔在，致身惭与圣贤同。
生日和张汝凤五舍弟韵·其三
作者：王渐逵
朝代：明

春日春花映醉容，袷衣遥趁舞雩风。青尊坐下多逢少，白发年来半已翁。种竹惯看三径绿，卧霞深爱一溪红。北窗笑傲羲皇上，窃比渊明意气同。
生日和张汝凤五舍弟韵·其二
作者：王渐逵
朝代：明

柳色未青莲未芳，一株端不负山堂。葛衣试处风初软，寒食逢时酒正香。黄菊恨来生异日，绯桃羞与伴妖妆。莫言村野长寥寂，文砌朱棂带早霜。
生日答伦右溪韵
作者：王渐逵
朝代：明

寻春遥向仲春前，春在王生杖屦边。把酒忽惊逢兔月，出山重记是牛年。心从尧舜千龄在，学到程朱几派传。莫更鼎中求大药，须知无欲即为仙。岁月蹉跎半百间，进脩无力强舒颜。道惭弧矢空成志，酒向亲朋可放閒。坛樾独看寻旧社，陇头犹望闭玄关。溪头小艇寻真乐，得与春风共往还。
生日答伦右溪韵·其一
作者：王渐逵
朝代：明

寻春遥向仲春前，春在王生杖屦边。把酒忽惊逢兔月，出山重记是牛年。心从尧舜千龄在，学到程朱几派传。莫更鼎中求大药，须知无欲即为仙。
生日答伦右溪韵·其二
作者：王渐逵
朝代：明

岁月蹉跎半百间，进脩无力强舒颜。道惭弧矢空成志，酒向亲朋可放閒。坛樾独看寻旧社，陇头犹望闭玄关。溪头小艇寻真乐，得与春风共往还。
留别京中诸友四首
作者：王渐逵
朝代：明

雨雪遘仲冬，朔风凌以厉。驱车欲何之，驾言遵海澨。念我平生友，河梁各分袂。素里起郁怔，杯尽不能醉。和鸾辍中鸣，旄节忽以弭。且复立斯须，握手增慷慨。解佩纷陆离，于焉结终惠。玄风溯溟峤，宾雁亦南翔。游子念不反，乃在天一方。岂无一尊酒，与子话衷肠。京洛多相知，所思在故乡。远道何悠悠，临岐叹景光。人生如飘萍，离别乃其常。令德苟不爽，宁异参与商。春冰不可镂，朝云多变更。国门何嚣嚣，广陌列纵横。王侯深甲第，绮闼夹层扃。嫣嫣各自媚，烜赫被显荣。一朝成代谢，落落晨中星。昔日同袍友，乃作相与行。古来穷达士，结交在坚贞。翩翩双翠羽，灿灿青珠树。饮啄日相呼，自谓千载遇。廿年构高巢，终朝异分去。一在天汉津，一居越溪渚。西北何寥寥，相望日延伫。缠曜知回天，百川亦东注。矢音莫遐遗，云会在俦侣。
留别京中诸友四首·其一
作者：王渐逵
朝代：明

雨雪遘仲冬，朔风凌以厉。驱车欲何之，驾言遵海澨。念我平生友，河梁各分袂。素里起郁怔，杯尽不能醉。和鸾辍中鸣，旄节忽以弭。且复立斯须，握手增慷慨。解佩纷陆离，于焉结终惠。
留别京中诸友四首·其三
作者：王渐逵
朝代：明

春冰不可镂，朝云多变更。国门何嚣嚣，广陌列纵横。王侯深甲第，绮闼夹层扃。嫣嫣各自媚，烜赫被显荣。一朝成代谢，落落晨中星。昔日同袍友，乃作相与行。古来穷达士，结交在坚贞。
留别京中诸友四首·其二
作者：王渐逵
朝代：明

玄风溯溟峤，宾雁亦南翔。游子念不反，乃在天一方。岂无一尊酒，与子话衷肠。京洛多相知，所思在故乡。远道何悠悠，临岐叹景光。人生如飘萍，离别乃其常。令德苟不爽，宁异参与商。
留别京中诸友四首·其四
作者：王渐逵
朝代：明

翩翩双翠羽，灿灿青珠树。饮啄日相呼，自谓千载遇。廿年构高巢，终朝异分去。一在天汉津，一居越溪渚。西北何寥寥，相望日延伫。缠曜知回天，百川亦东注。矢音莫遐遗，云会在俦侣。
留别伦右溪十咏 其一 青萝山
作者：王渐逵
朝代：明

大隐屏西忆去年，互萝苍径曲肱便。何时再住栖霞顶，共看齐州九九烟。
留别伦右溪十咏 其七 灵洲
作者：王渐逵
朝代：明

几年山馆住栖霞，八十雪僧共一家。夜半迦陵音大切，满空寒翠落天花。
留别伦右溪十咏 其三 南楼
作者：王渐逵
朝代：明

青烟袅袅接遥峰，万木森森翳碧空。迟尔南楼同避暑，白莲开遍荔支红。
留别伦右溪十咏 其九 深明馆
作者：王渐逵
朝代：明

曾共移居卜筑心，携壶相问数相临。何当跨鹤同归去，翠竹桃花春正深。